url: =COVID-19 le Zomite | Tongsan\nTulaitak i tuah Covid-19 Pulnatna pen ei Zomite bekin i tuak hilo in, leitungbup ah ahau, apil a siam, a hat le thanem, mivom mikang, sak mi khang mi cih khen tuam neilo, mihing khempeuh in i thuak ahi hi. Tua ahih manin kamsia tuam le thuak diak kisak khak ding thupi mahmah hi. Mihing i hih manin i lungkham hun ciang le i lungdam mahmah ciangin i nu le pa, sanggam unau, beh le phung, khua le tui, lawm le gualte kingai phadiak hi. Tua sungah leitung gam tuamtuam a om Zomipihte zong mi gam mi lei ah khuasa in, hih Covid-19 hangin natna le sihna tuakin, it leh ngaihte tawh leitung ah kimu nawn loin,Vangam bekah kimukik ding om kha ding hihang.\nEmmanuel Pasian in eite tawh hong om khawm in hong nusia ngeilo hi. Mit tawh i muh theihloh hangin i kiang naiah hong ompih den Pasian i nei hi. Ei bek a thuak hi kei hang tuhun a i tuak natna pen leitung buppi in a thuak uh ahi hi. Mizawng mihau zong khen tuan lo hi. Mipil mihai cih zong khen tuan se lo hi. A thahatte le a zawngkhalte zong deidan tuanlo hi. Tua ahih man in ei Zomite a kamsia diak, a thuak diak bangin\nkingaihsun kei ni. Koi mun koi gamah i om zongin, tutung a natna pen i tuak ciat ding mah ahi hi. I lawhcin ciang mite’ sang a lawhcing zaw kisak khak baih mahmah a, i kamsiat ciang zong misang a kamsia zaw a kikoih khak baih lam mahmah hi. I labu sungah,“Lunggimna, dahna na tuah le, Nang sang siangzaw Pa’n zong thuak khin” na ci hi. I Topa Jesu mahmah in zong haksatna kamin a gen theihloh ding na thuak khin hi. Aman hong thuakpih hi. Ei hong nusia ngeilo khat om hi. Sinkham-lungkhamna, dahna kahna i tuak ciangin i lawm le gual, midang khempeuh in ong nusia in ei bek a om bangin kingaihsut baih mahmah hi.\nEi Zomi Khristiante bel tua bang i hi kei hi. Adiakdiak in gamthumna le mun tuamtuam a Zomite’n na khua le tui, inn le lo ciat uh ngai mahmah ding hi uh teh! Pasian in, “Nang kong nusia ngei kei dinga, kong taisan ngei kei ding hi “ci hi. (Heb.13:5). Sun leh zan a lusu ngei vetlo, hong cing den khat Pasian i nei hi (Late 121:4). Eite hong ompih tawntung Emmanuel Pasian i nei a, i lungkham hun le i dahna le kahna khituite mu bek tham loin, hong thuakpih /puakpih Pasian ahi hi. Khamuan huai mah si e! Eite pen a nungta lametna nei taktakte i hi hi. Ei Khristiante a koi-a koi ah om in, bangbang tuakta leng midangte’n ong theih pihloh a nungta le a manpha mahmah “lametna” a neite i hi hi (Titu 2:13).\nSawltak Paul in, Thessalonika Pawlpite kiangah, “Sangamte aw, midang lametna a neilote bangin om kei un..” ci-in i Topa hong paikikna ding thu tawh khamuanna thu na genpih hi (IThess.4:11f). A taktak in, tua bang lametna neilo hile hang Khristian i hihna pen a mawkna suak ding hi. Tua ahih manin, leitung mun tuamtuam a om ka Zomipihte khempeuh aw.. hih sawltak Paul gen mah bangin, a nungta lametna a neite i hih manin hih thute tawh khat le khat tha kipiatuah in, kikhamuan le hang mi hampha penpente i hi ding hi.\nPasian i kiangah om den ahih manin a diakdiak in gam nihna le gam thumna a om Covid-19 hang lungkhamna le haksatna athuak Zomi khempeuh tawh i biak Topa in hong ompih gige ahih lam mangngilh kei ni. Pasian phatna laphuak pa khatin hih bangin laphuak hi. I mawhna le i dahnate a pua ding Jesu i lawm, Ka lung khamna khempeuh Jesu kiang gen ning! Kei tung ah bangbang hong tung zong Jesu’n a pha bawl ka thei..ci-in thala in mimal kim kikhamuan ciat ni. Lungkhamna vangik bang lel in, Zawngkhal in, na tha nem maw; Manpha Honpa i belh hi in, Ama kiang thu ngen in aw; Mi’n hong simmawh hong huat ciang in, Zeisu kiang I pai ding hi; A angsung hong pom hongs al ding, Lung nopna hongpia ding hi”.\nEite hong it mahmah lawm muanhuai khat i nei hi. I labu sungah, “ I mawhna le i dahna teng, a pua ding Zeisu i lawm…Na khempeuhte Pasian kiangah thumin i kohloh hang hi” na ci hi. Tua ahih manin, eite hong it mahmah i lawm hoih pen le muanhuai pen ahi Zeisu kiangah i lungkhamna le mangbatnate khempeuh pulak in apkhia dih ni. Tua i lawm hoih pen Zeisu pen i lungnop hun /nopsak hun sung bekah i lawm hisak loin, “Dah teng thuakpih nuam Zeisu bang, Lawm man dang mu zo ding maw” ci-in la a dawng nihna ah i sa hi. Tua ahih manin i lungkhamna leh dahnate Zeisu kiangah kiko, pulak thei i hih manin, mihampha taktak i hi hi.\nPasian kiang pan hong pai nopna, daihna le khamuannate Zomi khempeuh tungah hong tung ta hen!\nRev. S. Nengzakhup, Shillong, India (June 29, 2020)


timestamp: atn

url: =Zo Sunni leh Chin Lian Khai (Zogamkhaino) holimna :: ZOMI DAILY\nposted on 4 December 2015 at 7:11 pm Lomkholna: Article, Interview\nTg. Chin Lian Khai pen Zomi khangno sungah a etteh huai mahmah khat hi. Yangon ah na asep laitak kiteel hun hong tun ciangin a nasep nusia liangin ZCD min tawh Campaign bawl dingin a kipia khia ngiat ahihi. Holimna ding hun hong piak zawh manin Zo Sunni kilungdam mahmah hi.\nZS: Nangma mimal thu kilawm na sak zah nong gen phot thei diam?\nCLK: Kei ka minpi Chin Lian Khai hi in ko unau thum lakah kei a laizangh ah om ingh. Ka u Gin Deih Piang, ka nau Ciin Lun Kim hi. 2006 kum taan 10 ka kah laiin ka pianna pa in hong nusia hi. Ka pianna khua pen Dalkhai khualui hi.\nZS: Tulaitak bang sem na hia?\nCLK: Myanmar Development Partners Company Lmt. ah Interpreter leh Delinquency Manager na sem in Yangon ah om ingh. 2015 Election hong om ciangin Zogam ah ciahto in Zomi Congress for Democracy (ZCD) min tawh Campaign bawlna ah na kihel ingh. Tua khit ciangin Tedim a ZCD zumpi ah a kisam bangbang huh dingin Volunteer na sem ingh. A tom in kei pen Volunteer for Zomi hi phot ingh.\nZS: Minam ading Volunteer na sepna ah thangah huai na sak penpen nam thum nong gen thei diam?\nCLK: Minam ading Volunteer ka sepna ah ka thangah penpen namthum in,\n1). 88 Democratic Forces ah a kihel ZNC/ZCD te’n a omna ciat vuah minam a dingin ma na pang uh a, nungzui na nei uh hi. Teek khin pipi bangmah nei lopipi in a hih theih zahzah un minam leh gam a dingin a sepna uh ka mit tawh ka muh ciangin lamdangsa phial ingh. National Spirit hong khangsak a, ih minam a ding mapan huai taktak ei cih mukhia sawnsawn ka hihman in tha ngah mahmah ingh .\n2). Union of Myanmar akicih pong hangin, atuh (Fake) hi. Kawlte’ policy pi, One Nation = Burma, One Language = Burmese leh One Religion= Budhism hong suah saksawm hang un Galkap ukna leh Dictatorship tawh hong uk uh hi. Zomite ih khantoh nang, ih pil na’ng, hong dal uh ciangin gam pualam ah Zomite tampi tak ih vatung a, tua munpan ih minam, ih gam a dingin Moral Support leh Physical Support hong piak uh ciang, volunteer khat a dingin thangahna lianpi om hi. Zogam hong paallun taktak ding hita cih lametna lianpi hong neisak hi.\n3). Zomite’ tangthu a kisut ciang Salphate na kihel in, gtn: Pu Thualzen, Pu Tun Kho Pum Baite etc leh a maban a zomte in singnuai gammual ah, Zomite mailam khualna tawh, innvai lovai nusia in na om uh cihpen minam a ding themcik ka sep khak ciangin tel ingh. Tuate in tha hong pia in, ih Pupa nung a zui ding khangsawn momnote National Spirit ka muh ciang tha ngah mahmah ingh . Lungdam\nZS: ZCD in Youth Wing a kici Khangnote mapanna khat bawl ding acih pen a bawl khin uh hia?\nCLK: ZCD Youth Wing pen tukum December 11 ni, ZCD lungdam kohni ciangin Tedim ah kibawl ding hi. Tualaitak pen Election vai ah kibuai toto lai a hihman in, a kinei zo nailo hiphot a, Youth Wing a om ciang zong leitungbup Zomi tuailaite mapang khawm ni cih zong a kihanthawn hipah hang ei.\nZS: ZCD gualzawhna mun tuamtuam ah ih lop ziahziah pen ih lawm baih lua diam? Kumpi inlah teelcingte thuneihna hong pia nai lo ci leng. Nang ngaihsutna hong gen dih ve.\nCLK: Tu ciangciang ka telkhialh kei leh, ZCD gualzawhna kilawm nai lo hi. Hih ciangciang hong gualzawh pih Topa Pasian tungah Sisan tak in Lungdam kohna a kinei hizaw hi. Gtn: Zomi Congress For Democracy in Dec 11-2015 in Thangsgiving Service nei ding hi.Gualzawh lopna leh Pasian tungah Lungdam Kohna cih kammal nih khentel theih kisam in um ingh. Zomi Party in Election Campaign laiin Pasian leh Mipi bek kimuang a hihmanin lungdam kohna a kinei cih thu hizaw hi.\nLungdam ko baihlua cih omlo a, nisim naisim Pasian tungah lungdam ih koh zawh ding thupi hi. Topa tungah lungdam kohna tawh thungen leng, a man hong makaih ding hizaw hi. Kumpiten Aana ap leh aploh ding tawh kisai in Constitution a om khit zawh Aana ap lo ding cihbang omlo a, Galkapten Ana 25% Aana teng khin hi. Galkapmang Min Aung Hliang inzong a zo Party tawh khut kilen nung a cih khit ciang Aana ap ding leh aploh ding patauh huailo ban ah, Dec 2-2015 in Aung San Shu Kyi le President Tein Sein, ASSK leh Galkapmang Min Aung Hliang kimuhna ah Aana ap ding vai sianggen uh hi. Bangbang hileh Ebennezer hizaw sa ingh.\nZS: ZCD in thuneihna lian ih ngah nai loh hangin kiteelma leh kiteel khit mipi a tamzaw te lungsim leh gamtat luheek zia ah kilamdanna om na sa hiam?\nCLK: Mipi lungsim sungah Pasian a muanna uh tawh Mee na khia uh a, ZCD in gualzawhna hong ngah uh ciang, lungdam lua a hihman un, mipi om thei nawnlo in Lungdam kohna pawi na bawl uh hi. Kitelma lungsim – Lametna, Kitelkhit lungsim Lungdamna. Tua lungdamna tawh Pasian in Zomite Minampi ah hong makaih taktak ta ei cih lametna lungsim neiciat in mu ingh. ZCD mepia khalo mipite zong kisik in, kiteelna tun omkik leh utpan hang ci uh a hihmanin, Mee hong pia khalote’n Kisikkikna Lungsim nei uh hi.\nZS: Nang mimal muhna ah ZCD in thuneihna hong ngah in hong makaih leh Zomi te bangciang hong tunpih in na um a leh?\nCLK: Leitunggam tampi pen Galkap ki-ukna pan Suahtakna a ngah uh ciang kikheelna lian’ ding in kum tampi mah nangak uh hi. Gtn: Spain gam bang leitung ah Suaktakna ngah khit ciang a kikheel baih penpen gam in kiciamteh a, kum 15 sung na ngak uh hi. Union of Myanmar ah zong Galkap ukna pan tun a suakta ding in Kongkhak a kikiukiu pan hi. Ih gam kikheel nang kiteelpi bangzah hiamkhat ngak kul ding hi. Kikheel na’ng in 1947 kum a Panlong thuciam phot kik a, tuatawh kizui or Federal Union tawh kituak, Taiyinta te bitna leh hamphatna, Human Rights tawh kituak thukhunpi ih neih na’ng zong hun lak mahmah kisam ding hi.\nDemocracy bek tawh zong minam tampi leh ngeina tampi omkhopna ih gam khangto pak lo ding hi. Tuate inzong hun tampi or kiteelna Term 2 bang bawl phot hong kul kha ding a hihmanin 2016 pan Term khat ZCD in sangpi hong tungsak pah saisai ding in lamen keng in, 914-Zomi maban zom in Minam liankhat Taiyinta ciangah hong tunpih limlim ding uh cih lametna lianpi nei ingh. Hong tunpih takpi ding uh hi. Tua a hihmanin hih Term khat pen Zomi Movement ah Step khat or Kalkhat suanna hi cih mu ingh. Tuaban ah ZCD Campaign Pamphlets a kigelh teng hong tangtung sak takpi ding uh hi ci-in lametna upna nei ingh ei. Lungdam.\nZS: Lungdam ei. Gennop leh pulaak nop nei lai ding na hiteh hong gen dih ve.\nCLK: Zomi Zogam mailam pen Zomi Khangnote liangko tungah Vaipuak kinga a hihmanin, beh, khua, pawlpi, mun leh mual, awkaihte tawh kikhen lo in, ih mailam a dingin kithutuahna kihuaisiamna tawh mapang ciat in khangsawn momnote a ding khaici manpha tuh ciat ni.\nZS: Hi mah ei. Lungdam ei leh lawm Khai. Topa’n thupha hong pia henla, minam a ding na mapanna ah ih biak Pasian in hong tonpih den ta hen.\nCLK: Lungdam mahmah ei leh.\nPrevious: Malaysia in Refugee te hamphatna pia hen\nNext: ZAM Thupuak :: 06 December 2015\nMyanmar in Gang Rape, Domestic Violence tawh kisai Bill Draft ta ~ TK Lian


url: =Galhiam maw thudam tawh nasepna (Arm struggle or Non-violent) ~ Tual Khan Suan :: ZOMI DAILY\nA gilo ukcip vaihawmna pan suahtakna ngahna dingin galhiam tawh dothukna,langdona bek tawh gualzawhna kingah ding maw? Galhiam tello in thudam tawh langdona bek tawh gualzawhna kingah ding maw? cih thu pen leitung ah gamleivai mipil (political Scientist) tampi tak te in limlahna (theory) tampi zangin na kinialnial khin uh a, tu hun ciang dong hih lamlahna (theory) man pen, dik pen hi cin in kuamah in thu tawp genthei nailo hi. A mun leh a mual i thu nung leh thu ma (context) leh khua hun tawh kizui a zatsiamna or a zangsiam mipil makai te’ pawlpi bek in gualzawhna ngah hi.\nA hizongin ukcip vaihawmna pan suahtakna ngahna dingin langdona (Galhiam or thudam tawh) neih ding bel pello in kisam a hih lam mi khempeuh in sang kim tek hi. I deihloh thu leh la ah langdona i neih kei leh a mau (i langte tawh) kipawl, thukim i hihna a lak i hihi. Tua bangin langdona i neihna ah a tangpi in galhiam tawh langdona leh thudam tawh langdona ci’n nam nih in i khen thei hi.\nMihing te in vaihawmna or thuneihna ngahna ding leh thunei tute kiang pan in suahtakna ngahna dingin galhiam zatna pen leitung ah tam i muzaw hi. Kumzabi (century) 19-20 masa hun lai in nitumna gam panin gamkek kumpi pawlkhat in leitungah a mau thuneihna a liatsak semsem na dingun gamhiam zangin muntuamtuam ah gamkek uhhi. Galhiam thahatna tawh gamkek kumpi te in a zawhna sa gam sung teng uah thuneihna a kepcing zawhna dingun galhiam mah na zang zaw uh hi. A mau thuneihna nuai pan in a tai khia ut mite khempeuh galhiam zangin cimit sak pahpah uh hi.\nTua bang mahin namdang vaihawmna nuai a om minam te in zong suahtakna ngahna dingin galhiam thahatna mah na zang uh hi. Limlahna (theory) a om mah bangin ” sepna (action) a om leh sep thukna (re-action) om ding cih thugui pan peng khia upna khat a hihi. “Sepna leh Sep thukna” thugui upna pen a tawpna ah thanem zawzaw kitam zan a, nungta kik zo nawnlo thei hi.\nTu hun ciang dong leitung ah galhiam thahatna zangin vaihawmna pen a bei tuan loh mah bangin tua vaihawmna pan suahtakna ngahna dingin galhiam thahatna zang a langdona zong tawpnai lohi. “Thuneihna (power) pen galhiam thahatna tawh ki tawi khai lai veve hi”. Super power a ki ciamteh USA (a dangin USSR zong) pen mimal (population) tam na hang hilo a, galhiam thahatna hang mah ahihi. Tua bek hi lo, tu hun ciang dongin neuclear galhiam nei gam te pen leitung bup tawh kisai thu (international /global issues) te ah thu dot leh holim pih gamte in ki nei hamtang lai hi.\nCihnopna ah galhiam thahat zaw gam or kumpi in thuneihna ngah zaw hi. (Galhiam thahatna tawh thuneihna pen thu man khin lo hi.) Tua a hihmanin mi tampi te in thuneihna ngahna dingin galhiam thahatna kisam masa hi ci uhi. Tua banga ci mi te lak ah makai minthang khat in Sen gam (People Republic of China) ah Communist party ah Chairman a sem Moe Tse Dong zong khat hi a, a mah in ” Thuneihna pen thua lawng mong ah om hi” na ci tang hial hi.\nKawlgam galkap kumpi te zong thuneihna pen thau lawng mong pan a kipan mah in na sang lai uh a, tu dong ciang i gam sung ah vaihawmna nei lai uh hi. Tua banga galhiam thahatna tawh thuneihna a nei leh a vaihawm galkap kumpi te a deihlo minam te (CNF, ZRO, kawl mi te zong kihel hi) galhiam thahatna mah zangin kumpi te na langdo uhi. Tua bangin galhiam thahat na zang in thuneihna ngahna ding ki do tuahna hangin i gamsung ah tu hun ciang dong kilemna leh khantohna a om loh bek hi lo in, gam leh minam tampi te i sih na leh supna tampi i tuak banah i tupna i tunna ding tha nem mahmah na om hi.\nGalhiam thahatna tawh thuneihna ngah mite in mipi te i deihna leh lunggulhna te nawlkhin uh a, mipi te zahtak lo in, gam mi te in lungkhamna leh bawlsiatna thuak tawntung hi. Ngimna leh lamlak thu guipi neilo/ omla a galhiam thahatna bek tawh nasepna pen damiah/ suamhat te gamtatna hi a, gam mipi te a ding nasem hi lo hi. A mau nasepna hoih lohna a sel theihna dingun minam leh gam a ding na sem in paulap zongzong thei lai uh hi.\nGalhiam thahatna tawh suahtakna ding na i sepna ah i phawk ding thu tampi te lak ah pawl khat pen ki nusia thei lo hi. Tua zuiin na i sep ciang bek in mipi te muanna leh thapiakna i ngah thei bek dinghi.\na) Mipi te a ding galhiam tawi a nasem i hihna mipi te theisak ding, (thu leh la, sepna tawh lak ding.\nb) Gam leh nam vaihawmna ding ngimna leh lamlak thuguipi ki cian nei ding; tuate mipi te thei zawh dingin hilh ding, sinsak ding,\nc) Mipi te haksakna ah panpih ding;Mipi te genthei sak lo ding.\nd) Mipi te vengbit ding.\nGam leh minam suahtakna ding a na sepna ah galhiam zanga langdona bek in thu mong dong kitung zolo ding a, i deih thu leh la pen thudam zang a i hawmtuah siam ding kisam hi. Galhiam thahatna in buaina khempeuh vengsak theilo a, galhiam thahatna omlo in lah i nasepna ah lauhuaina tam zel hi. Ahizongin tua galhiam pen mipi te gawtna ding hilo a, vengbitna ding hi zaw hi. Sep khiatna ding thatang leh galhiam thahatna omlo in bangmah gah suah zolo a, gelna (thudam) omlo in tua a gah pen picing zo tuanlo hi. Galhiam pen nasem mite kidalna ding a i zat siam ding hi a, midang te tunga thuneihna ding a zat ding hilo hi. Galhiam thahatna leh thudam zatsiamna i gawm tuah siam ciang bek in i tupna tunna ding lampi ah i pai tang thei pan ding hi. Tual Khan Suan\nPrevious: Flodira Airport mikaplumpa sihdan tuakding ngak ~ TK Lian\nNext: 2017 kum Zomi te maasuan #2 ~ Khup Khan Thang


url: =Tungzang ah Sang innpi kang :: ZOMI DAILY\nposted on 12 October 2019 at 11:01 am Lomkholna: News, Zomi\nNimit 11/10/2019 zan 11:30pm pawl-in 12/10/2019 zingsang 1:50 am tan phial Tedim pan tai/mile sawmlehgiat a kigamlatna ah a om Tedim Myone Tungzang Khua inn 360 khawng a omna khua ah a om Tansawm sang innpi kang hi.\nKoitak pan kipan a koidan a kipan cih akigen theih lo hi-in tulaitak Sangsia/siamate sangkhak in innlam tek azuat laitak hi-in sang innpi akat theih nading lampi pen ngaihsut ham kisa mahmah in electric mei lah kingah nailo hi ci-in Tungzang khangno khat in gen hi.\nTungzang ah Tansawm sang khat le tangli/zolai sang khat om in sangkah mimal 500 pan 600 kiim pha hi.\nTungzang khua pen mimal le inn zong atam pawl hi-in 2015 kawlgam bup kitelpi in ZCD party thapia mahmah in ZCD party gualzawhna khat himah leh tuni tan ciang ZCD huhna panpihna pen genlian ding omlo ci-in Hausa tungpan kiza hi.\n5-9/11/2018 nisung Kawlgam bup a Zomi Siamsin Kipawlna , Universities-Myanmar te’n kumsim in abawlzel uh ahi SIAMSIN SEMINAR Tungzang khua ah tunsak ding vaihawmna nei ban ah hih tawh kisai-in Tungzang Siamsin kipawlna makai in Tungzang Global Association in Abeizah sumleh paai lamtawh kisai vaihawm dingin sumkai khawm uh a Tungzang Youth Association in akisam bang in khuasungah panlakna le Hausate makaite’n Uliante vaidawnna zindona kician tak in neihsawm in zin mang ding\n-Chin State Kumpi/Gov. lam pan le Pilna sang pawlkhat mipil atuamtuam pai ding cih thu kiza hi.\nhih sang innkatna tawh kisai lamdang kisa mahmah in Kipawlna tuamtuam te’n akatna hang koipan kipan bang hangin kang cihte nak kansawm mahmah cih thu kiza hi. Phualva Lungtuak Media\nPrevious: Vondeih Kep Ding – 158 (Dimno’ Pa)\nNext: ZAM Thupuak :: 13 Oct 19 (Malaysia Khuado sapna)


url: =Vondeih Kep Ding – 151 (Dimno’ Pa) :: ZOMI DAILY\nposted on 22 August 2018 at 10:04 am Lomkholna: Article, Paukhankap\nTawngno, Naupang khat bangin hong ngaihsun kha zel in khat veivei ciang hilh dinga a kilawm lo zah dong dingin hong thuhilh in, hong tawng kha zel ing. Lamkhat panin lungdam huai hi. Hong it taktak leh hong deihsak taktak te bek in hong tawng hong tai ngam bek hi. Ko na nu tawh hong tawng in hong thuhilh kei le un, kua’n nang hong thuhilh in, ko gente hong ngaihsak kei le cin nang kua gente ngaihsak mawk ding na hiam!\nNa pu a dam lai-in, “Hong tawng ding aom lai teng lungdam un!Nidang ciangin hong tawng ding mi om nawn lo ding hi,” hong ci thei zelzel hi. Hong nusiat khit ciangin hong thuhilh ding, hong tawng hong tai ding khat a om nawn lo hitak pi pah hi. Ko bangmah in na gamtatna bangbang ah hong thuhilh ngam, hong gen ngam na lawmte mudah lo-in, na it in.\nEi pasalte ading panin nungak hoih i sakte kiangah, hong ngai ing, i cih ding haksa khol lo napi numei khat in pasal hoih a sak khat, hong ngai ing, ci masa ngam peuhmah lo hi. Tu hun ciangin meel hoih sak manin a kiteng tampi om ta-in, a hoihna a bei ciangin kilungkia-in a kikhen mi tampi om ta hi. Ih khua ah zong om ding hi. Malaysia, Singapore, Ausi ah zong om dinga, US ah zong tampi mah om hi.\nPasian gawm innkuan hi kei leh kilawm sa ing. Pasian hong gelsak pen mah tawh kituak kha-in, innkuan khat na lam ding hong deihsak ing. Tua manin thungen in Pasian kiangah na ap ding hong gen nuam ing.\nPasian gawm loh nupate pen kiten kum tam semsem, khat leh khat ginat lohna kimu semsem, thanemna kitel semsem in, khat leh khat ki itna kiam semsem hi. A tawpna ah kimudah in tua-in nupa kikhenna pian sak hi.\nAhi zongin Pasian gawm nupate ahih leh kiten kum tam semsem, kihehpihna khang semsem in, ki itna zong khang semsem hi.\nPasian lam innkuan lo buang, innkuan khat lam ding piang thei sa lo hing. Tua manin thungen in Pasian ko in, Amah ap in. Ama hong gelsakna pen a hoih penpen hi.\nNidang lai-in nupate thatang tawh kitawng, kivua-in innkuan kikhenna pian hi.\nNo hun ciangin thatang tawh hi vanvan nawn lo kha thei dinga, socials app tuamtuam panin nupa kitawtna, nupa kikhenna, innkuan sung kilem lohna hong piang kha thei ding hi. Tuate ading zong kiging khol in pilvang in om le cin ut ing.\nNa nu tungah ka lungdam mahmah na thu khat in innkuan sung kilem lohna, nupa kal kilem lohnate pen a nungsang lam ah na tun pahpah lo-in, gen dinga a kilawm ciang bek a na tut manin lungdam mahmah ing. Nupi pawlkhatte-in thu khempeuh a nungsang lam tun pahpah ahih manin amau innkuan sung thusia lasia in tuam hi. Tuadan thu tampite kong ciah ciangin kicing tak kikum beh ni!\nPrevious: Na nuntak sungin… te khem kei in\nNext: A theihhuai upna laang (No. 1) ~ Langh Khan Mung


url: =A kikhen thei lo nupa ki-itna le khutzungbuh :: ZOMI DAILY\nposted on 16 August 2015 at 10:31 am Lomkholna: Article, SuanghDal\nA kikhen thei lo cih teh pawlkhatte in kikhen thei mah veh e. Mi tampi tak kikhenkhen khin veh e! ci kha mah ding uh hi. Hi mah hi. Ahi hangin tua Pasian in a kigawmsa mite kuamah in khen kei hen! Kikhen kei uh hen! a cihna thu palsat a kikhenna pen kikhen theihna hi lo-in kikhen thei lo ding ci-a Pasian’ thupiak zuih lohna ahih manin tua pen mawhna hong suak hi.\nKikhen theihna pen mawhna ahi hi. Nupa ki-itna mah lian peen sak ding cih teh, nu le pa, u le nau le tate it lo ding cihna hilo hi. Nupa ki-itna masak ding cihna hi bek hi. Nupa ki-itna pen hong cidam mahmah peuh leh hih a dangdangte zong itna maan tawh a ki-it thei pan ding hizaw hi.\nZomi te in nupa ki-itna sangin ka nu le ka pa hong it sak in cihte kithupi sak lua hi. Nu le pa in zong na zite uh sangin na nu le na pa uh nong it zawk ding uh hi, ci hi. Zomi te ih ngaihsutna tawh kituakin hih thu zong ahi ding mah ahi hi. Ahi zongin LStho in nupa ki-itna sangin ih liatsak zawk ding a dang om masa lo hi, cih thu hong hilh hi.\nLS Pasian’ kammal tawh kituakin nupa ki-itna liansak thei rehang nu le pa le teekte itna zong amaan taka hong om thei pan ding hizaw hi. Kei bang ka pa in ka pi le ka pu a itna sangin ka nu mah it zaw leh cih thu pen thuman ka sak zawk hi pah hi. Tua mah bangin ka nu’ kiangah, “Ka pa (na pasal) le napa (ka pu) kua it zaw na?” ci-in kidong leh, “na pu sangin na pa (ka pasal) ka it zaw kei dia” ong cih ding pen a thumaan zaw ding leh LS tawh kituak zawin ka up thu hi pah hi.\nInnkuan, bangkua nupa zi le tate tawh ki-itna hangin pi le pu, nu le pate it lo ding, nusia ding cihna hi lo-in, it lua ding cihna tawh a kipat dan ih maan sak theih nading ci-a Pasian kammal tawh a kihilh cian ih hi hi. Nupa ki-itna puak khiatna pen kikhenna hi a, nu le pa sanggamte nusia-a ki-itna puak khiatna pen kigawmna, pumkhat suahna, punna, khanna, zaina ahi hi.\nZomi te pen amau a vak ahi, a inn luah ding a tapa upa pente nupa pen kigen siasia zawin, innlak mo khakte ahi a, tapa dangte khat peuh in khatvei peuh hong hawh uh ciangin cikhum tawi khat peuh, bawngnawi bungkhat peuh hong puak uh pen itna ci-in a lungdamna uh gen ni lohin, amau a kem tawntung a tapa le mopi nu tungah lungdamna gen ngei cih thadah kigensia den thei zawsop hi.\nAhang pen nu le pa (parents) ahi masate in nu le pa (parents) ahong suak a tate nupa’ ki-itna thupi sak lo kha hi. Ih tate zong eimau a nu le a pa mah banga nupa te ahih manun amau ki-itna hazat ding hi lo hi, cih thu pom lo uh ahih man ahi hi.\nZomi te bek hi loin leitung ci le sa pianzia peuh mah tua bang ki-itna deihte pawl ih hi hi. Eimau bek hong kipibawl leh ki-ut hi. Eimau bek hong ki-it leh ki-ut hi. Ki-itna a kipat nading pen numei le pasal pumkhat hong suahna nupa hihna pan’n kipan hi. Nang zong tua mah tawh a kipan hi teh. Na tate ciangh haza in gensia kha kei in. Pasian in mihing a bawlin nupa (kitenna) tawh kipan saka nu le pa (parents) tawh kipan sak lo hi.\nAhi zongin ih theih dingah mi’ bangkua ah mithak ding ahih lam kithei lopi a pasal nei ngam kitam zeka, tua mah bangin nupi khin ahihna a kilangsak nuam lo mothak zong kitam zek hi. Nupi khin a hihna a kilang sak nuam lo mo pen a kisel hi a, tua bangin pasal nei khin mothak khat silh le ten tawh kitahna ah pasal dang tawh mawh theihna lampi piang thei hi. Bektham lo-in nungak lai hing, kingah lai veve ingh a ci tawh kibang hi. Ahi zongin Zomi nupi pawlkhat leuleu lah ta khat nei peuh leh nupi sangsia a kipuah zolo bang pahpah sak zek hang.\nAdam le Eve zong nupa na hi masa phot-a, tua nupa ki-itna tawh nu le pa (parents) hong suak pan uh hi. Teek in mo simmawh, mo in teek simmawh cih thute a tuamin koih phot in. Teekte pen mo ngeite hi uh a, mote pen teek dingte ahi uh hi. Ih gennop thu ahih leh nupa ki-itna maan om phot hen. Nupate ki-itna ciapteh pih ciat, theihpih ciat ni. Tua a kikhen thei lo nupa ki-itna pen khutzungbuh tawh zong kigenteh hi. Minam khempeuh in pasal nei khin zi nei khin ahihna uh khutzungbuh tawh kilang sak thei kim ciat pen uh hi.\nAhi zongin Zomi nupite sui-khutzungbuh a kiguan zo nai lo kitam mahmah lai hi. A khutzungbuh manphatna sangin a thu a manphatna ih deihna hangin khutzungbuh (sui sese hi pah ta se kei leh) a bulh nuamte ih hih ding thupi hi. Ahi zongin Zomi papi pawlkhat bel sui ahi phial zongin khutzungbuh a bulh nuam lo kitam zek hi. Tua bang hi loin zi nei khin na hihna bang hiam khat tawh kilang sak pahpah zo lecin hoih pen hi. Suang Dal\nPrevious: Pautaang (Common Language) neihhoih ~ Pau Tun Thang\nNext: Numeite’ theihhuai thupi pawlkhat


url: =Tulaai Leitung Thuthang Tuamtuam Updates March 14, 2015 :: ZOMI DAILY\nposted on 14 March 2015 at 11:24 pm Lomkholna: Khawmpau, Myanmar, News, World, Zomi\n· Kawl leh Kokang kidona hang in Sen gam sung ah March 14, 2015 ni in Kawlten Gaalvanleeng tawh akhiat uh bomb puakkhapna hang in Sen mi 4 si a mi 9 liam ahihman in China’a Deputy Foreign Minister Liu Zhenmin in Segam a Kawlgam Palaaipi Thit Hlin Ohn kiang ah leengla akhah ban ah, Kokang kuam Sen leh Kawlgam gamgi dung ah Sen Gaalvanleeng te leengsak hiamhiam ta ci in Sen kumpi thunei te in genkhia uhhi.VOA\n· Pacific tuipi kuam ah akhauhpaai peen ding in kilam en Cyclone huih le guahpi kithauh in March 14, 2015 ni Vanuatu tuikulh gam no nasiatak in nawk ngekngek a, Khuasung te nangawn ah Inn le lo te vaatmaai bang in kipai zihziah hi. Vanuatu President pa bang in kalungtang nalua ci ngeungau liang hi. kumpi lamten mi 8 si ci uha, UN ten bel Penama kuam ah mi 44 si ci in gen uhhi. Gamveeng ahi Australia ten nawhsa tak in huhna kapuakding uh ci in Foreign Minister Jullie Bishop in genkhia hi.Vanuatu gam peen mimal 267,000 pha uha, tuikulh 65 ah teeng uhhi. Mimal tampeen na mun ahihleh akhuapi uh Port Villa hia mimal 47,000 teeng uhhi. Kuateng kua teng si cihzong kanman zahlo khop in amau mun ciat ah buai uh ahihman in misi miming kitel lo ban ah nitaak lam ah nasiatak nawkkik ding ahihman in nalu uh athawlthawl namun ah nakiheemta un ci in kumpi thunei ten Province 6 ateeng mipi te thupia sawnsawn uhhi.BBC\n· Iraq gam sung ah IS migilo te phualpi leh atampeenna mun khat ahi Tikrit khuapi peen abeisa kha khat laai akipan Iraq gaalkaap te leh Shia Muslim gaalkaap te kipawl in ado uh March 14, 2015 niciang 30% bek lazopan uha 70% IS te khutsung ah omlaai hi. Ahizong in Shia gaalkaap leh Iraq gaalkaap thathak saankik uha, Iraq gaalkaap 3,000, Shia gaalkaap 20,000 tawh asun azan in dokipan kik uh ahihman tuzawh kaalkhat sung in IS te khutsung pan kalakikzo tading uhhi ci in taangkokhia uhhi.BBC\n· Chile gam Valparaiso khuapi kiang March 14, 2015 ni in nasiatak in gamkaang a kiphelh zolo in khuapi sung lawhding kithawi ta ahihman in Kumpi thunei ten akihem theithei nakihem maita un ci ahihman in mipi atulsawmlom a sim in inn le lo te nuasia in mudang amuanhuaina mun zuanding in kikhin litlit ciat uhhi.BBC\n· Catholic Biakna makaaipi Pope Francis Pope pan khawlnotuak ahihna Mexican Television te tawh thukidotna abawlna uh-ah March 14, 2015 ni in gingkhia hi. Pope kasuah zawh kum 2 cingta a, sauvei seemzo nawnlokha ding in kakilam en ci hi. Vatican huangpi sung ah kiphum liangsang khawl maiding hoih kasa zaw ci hi.Tua ban ah amah peen ama mai 2013 kum a khawl Pope Benedict athukimpih mahmah khat zong hi a RC sung ah Makaaiding te kumciang tan a Puteek pipi makaihna zong dik asameello khat ahihi.BBC\n· Spain gamsung teng ah ngongtatna seemding in Syria leh Iraq gam a IS migilo te tawh kizom upmawh Muslim hai up Pasal 6 leh Numei 2 March 13 ni in Kaman uh ci in Spain kumpi te in taangkokhia uhihi.Hi thu mah tawh kizawitawn in Indonesia gam pan Syria gam a IS gaalkaap luutding mi 16 khangno vive Kaman uh ci in Turkey gam thunei te in March 13,2015 ni in taangkokhia uhhi.VOA\n· Nitha tawh aleeng ahi Solar Impulse-2 kici Leitung kiimvial vanleeng India gam March 10 tuta a, March 17,2015 niciang Kawlgam Madalay Vanleeng tual tuding a mipi in ut bangbang in kiveel ki en theiding ci in Kawlgam kumpi thuthang ten March 14, 2015 ni in taangkokhia ta uhhi.VOA\nPrevious: Itna bulphuh upna maw?\nNext: Vanglian Pasian eite lamah hongpanglo hizen leh


url: =A theih huai PYU minam te thu tawm :: ZOMI DAILY\nposted on 12 January 2018 at 1:42 pm Lomkholna: Myanmar, News\nKawlgam sung Minam lian khat a hi ngei PYU (ပ်ူိ)te thu tawm i gen nuam hi.Kawlgam tangthu bu sungah zong i sim kha ngei ciat ding ka um hi.Amaute pen Kawlgam sung a lut masa pawl hi in Kawlgam laizang tengah gamkhat Kumpi khat in na om ngei uhhi.\nPYU minamte in Munlehgam,Ngeina kician leh Lai zong nei uhhi. Dangka, music leh Biakna zong kiciantak in nei uhhi.\nAD 1113 kum a kigelh mai 4 nei ကူေျပာက္ႀကီး ေခၚ ဲျမ ေစတီ ေက်ာက္စာ tungah Manglai, Kawllai, Pali leh PYU lai tawh na kigelh ngiat hi.Tua hunlai in PYu te pen minam lian minam kician mahmah Kumpi gamkhat hi cih,a kiphawksak nuam i hihi.\nUtenaute tu ni in tua PYU minamte koi teng ah om ta uh ahihiam? Koi tengah teeng ta uh hiam? Aih kei leh beimang khin ta uh ahihiam? Kawlgam sungah PYU ten bangtuak a kidawk nawnlo mawk uh ahihiam? Tuni in tua PYU minamte thu a zak in kiza nawnlo dildel mawk hiam?Ngaihsut huai mahmah thukhat ahihi.\nMandalay ka sangkahlai in PYU lawm hoih mahmah khat ka nei ngei hi.Amaute pulpi zavat tuak a si khin beimang hipeuhmahlo uhhi.\nKawlgam sungah mipil misiam mihau in na om kawikawi uhhi.Ahihangin amaute in a PYU lai uh thei nawnlo uh, gelh thei nawnlo, sim thei nawnlo, pau thei nawnlo uhhi.Kawlzi,Kawl pasal nei uh a, amaulehamau zong Kawlpau tawh kiho ta uhhi.\nBanghang hiam cih leh a LAI uh zang nawnlo uh ahihmanin khangsawn ten thei nawnlo uh hi.Lai nei nawnlo uh,pau thei nawnlo uh ahihmanin tuni in Kawlgam sungah hunkhat lai alian mahmah PYU minamte om nawnlo ta hi.PYU te om napin PYU minam om nawnlo hi.Kimu nawnlo hi.A bei cihtheih hita hi.\nTua ahihmanin Sanggam,\n(1)Zo pau in na pau thei lai hiam?\n(2) Zolai na sim thei lai hiam?\n(3) Zolai na gelh thei lai hiam?\n(1) Ih innsungah bang pau tawh i tate i pahtah kha hiam?\n(2) Na innsungah Zo pau na zanginla,na tate zong Zopau mah tawh na kihosak in.\n(3) Kawlpau, Mangpaute pen sangpan ahi zongin innpua lam pan hongin hong siam veve ding uh a,nangh nangawn hong hilhkik nuam zawlai ding uhhi.\nA THUPI PEN AH:\nTulaitak Zogam,Zomi Makaipite in Zogam sung pilsinna sangte ah Zolai Subject khat a nasiatak a, sinsak ding hong kivaihawm khia le-uh ki lungdam mahmah dinghi.\nMimal kisukna omlo hi.Nangh aa tawh a kituah kei leh ngaihdam bawmah… Thang Do Khen\nPrevious: Myanmar, Phyu khua ah 6.0 Magnitude thahatna tawh zinling\nNext: Malaysia, Kota Marudu ah lamzikpi mencim in Motorcycle tawh mi 2 ahingtang in vuknelh\nTuate bang ahi ua…? (Exo. 16:11-ff)


url: =Peter Masa 5 | Siantongluan\nPeter Masa 5\nKeima pumpi mahmah zong pawlpi upa hi-in, Khrih thuakna zong ka mit tawh mu-in, mailam hunah a hong kilang ding minthanna zong a ngah dingpa ka hihna tawh note lakah a om pawlpi upate kiangah ka hong thum nop thu in:\nPasian in note khutsungah a hong piak tuuhonte hoihtakin na cing un la, utlopipi hiloin, Pasian hong deih bangin utna lungsim takpi tawh na cing un. Sum ngahnopna bek tawh a sem hiloin utna lungsim tawh a semte na hi un.\nNote kepdingin a hong kipia tuute, aana neihna tawh a cing hiloin tuute etteh dingin a gamtate na hi un.\nTuucingpipa hong pai ciangin a mual ngeilo minthanna lukhu a hong pia ding hi.\nTua mah bangin no khangnozaw deuhte in zong a khanghamte thu na mang un. Lai Siangtho in, "Pasian in a kiphasak mite nial a, a kiniamkhiat mite a hehpih hi," a cih mah bangin na vekpi-un kiniamkhiatna puan bangin silhin, khatlekhat na na kisepsak un.\nPasian in ama hoihsak hun ciangin note hong laptoh theihna dingin a thahat Pasian khutnuai-ah kiniamkhiatin na om un.\nPasian in note hong kem ding ahih manin na lungkhamnate khempeuh uh ama kiang tunpih un.\nNote pilvangin khua phawk un. Na gal uh ahi Dawimangpa, humpinelkai bangin a nektheih ding zongin vak kawikawi hi.\nLeitungah thu um dang khempeuh in zong note thuak mah bangin a thuak ahihna thu thei un la, na upna uhah kipin Dawimangpa na nial un.\nTawlkhat na thuak khit uh ciangin, Khrih tawh na kipawlna hangun tawntung minthanna a ngah dingin note a hong sam, hehpihna kicingin a nei Pasian in note a cingtaakin hong bawl ding a, kipna, thahatna, bulkip kician hong pia ding hi.\nTua Pasian in a tawntungin ukna vangliatna nei paisuak ta hen. Amen.\nThu upna sungah mi citakin ka ngaihsut Silas huhna tawh hih lai tomno gelhin amah ka hong puasak hi. Hih thute pen Pasian hong hehpihna taktak hi, ci-in teci pangin note ka hong hanthawn hi. Tua ahih manin hih thute-ah kipin om un.\nNote mah bangin Pasian in a teel, Babylon khua-a om pawlpi mite in hopihna kam hong khak uh a, ka tapa Marka in zong note hopihna kam mah hong khak hi.\nKhristian ki-itna tawh khatlekhat kinamin na kihopih un. Khrih thu um note khempeuh tungah nopsakna thupha hong tung ta hen.


url: =Tulaai Leitung Thuthang Tuamtuam updates December 14, 2015 :: ZOMI DAILY\nposted on 15 December 2015 at 7:21 am Lomkholna: Khawmpau, Myanmar, News, World, Zomi\n* Argentina gam Rosario del Fuente khua kiang Pi 65 asaang leitung pan Mi 50 apua Bus pi khat December 14,2015 ni in kiasuk a atung a tuang mi 43 sipah in mi 6 kihon khiazopan a adang teng awk lai uhhi. Hih misi te peen atam zaw Gamgi cing Palik te vive ci uhhi. BBC\n* IS migilo ten Iraq gam Ramadi khuapi December 14,2015 ni in busim uha, Iraq gaalkaap te tawh nasiatak kikap uh ahihman Iraq galkap 35 si in IS lampan bel Amakai khat si ci uhhi. BBC\n* President Obama in Pentagon gaalphualpi ah December 14,2015 ni IS tawh kisai thugenna nei a, US in tuma sang November kha akipan IS te dona azahtampi kikhanto a, Tamkhop khat akigawh ban ah IS te mun 40% kilaksak ci in gen hi. Tuaban ah US ten aban a agawhsawm IS makai te minteng gen a, Azom a noteng hi uhteh cih IS makai tetung kam vaikhakna neipah hi. CNN\n* IS te guhgaw tak a dozawh nading in Arab gam makaaipi te leh Europe gam makaaipi te thukikupna December 14,2015 ni in Piantit gam Paris Khuapi ah bawl uha, US gam taang in Sectetary of State John Kerry vakihel thei hi. The UN General Secretary Mr Ban Ki Moon leh Syria gam UN palai Staffan De Mistura te makaai in Newyork Khuapi ah December 18,2015 ni IS leh Syria gamvaai nasiatak in kikum ding uhhi. BBC\n* Nigeria gaalkaap te in December 13,2015 ni Zaria khuapi sung a om migilo te omna teng buluh uha, migilo 60 vaal golum uhhi ci in Gaalkaap Maangpi Tukur Buritai in genkhia hi. CNN\n* Hamas migilo ten December 14,2015 ni in Israel gam tawlam teng ah Siktum pawlkhat nalot pheikha uh ahihman in Israel ten Meh kisam a hitam ci in Gaza a Hamas te kua teng ah Nah Tang Um alomlom in vakhiatphei pak Uhhi. BBC\n* Kawlgam 2015 kiteelna ah gualzawhna angah NLD MP thakte thusinsakna December 18,2015 kipan ding a Mandalay Div, Shan State,Kachin State, Chin State leh Kaya State pan MP te kisin masasak ding ci in NLD in December 14 ni in taangkokhia uhhi. Thusina peen alamdangpi khat U Tay Yah neihsa Nypithaw khuapi sung aom Swe San Eng Hotel ah bawlding in AGD Bank ten Sponsor ding ci uhhi.11Media\n* US President 2016 taai kidemna ah Democratic Party pan Mrs Hillary Clinton haatpeen 48% tungto ta in, Republican Party pan Muslim te US gam luutsak vetlo in Mexico tawh gamgi ah Greatwall abawlsawm Mr Donald Trump haatpeen in 41% ah kahto ta hi. CNN\nPrevious: Ka Dalzazi pan: ZOSECA 93 ~ Hau Za Cin\nNext: A Historical and Logical Approach to Our True National Identity ~ Dr. Dongno


url: =Купить кроссовки Adidas Marathon в Улан-Удэ. «KEDRED» - интернет-магазин низких цен.\nAdidas Marathon 2019 black\nAdidas Marathon 2019 черные\nAdidas Marathon черные\nAdidas Marathon TR 26 black (черные)\nAdidas Marathon TR 26 черные\nAdidas Marathon TR 26 black\nAdidas Marathon TR 15 all black\nAdidas Marathon TR 15 black\nAdidas Marathon TR 15 чёрные


url: =US gamsung Coronavirus Stimulus vai update :: ZOMI DAILY\nposted on 6 August 2020 at 4:51 pm Lomkholna: News, Thomasmung, USA, World\nCoronavirus Breaking news: Fourth Coronavirus Stimulus relief Bill negotiation update (August 5, 2020):\nFourth Coronavirus Stimulus relief Bill dingin Democrats, Republicans makaite leh White House pan negotiators (White House chief of staff Mark Meadows leh Treasury Secretary Steven Mnuchin) te thu kikupna a 7 vei, nai 24 val sung leh ni 9 sung a neihna uh hi ta aa, alang nih pan amau deih leh deih lohte tampi kikum thei uh hi ci uh hi. Ahi zongin avekpi thu kim na angah dinguh hun tampi kisam lai ci uh hi (August 05: 12:30pm update). Pi Nancy in belh bill pen $3.4 trillion pha thei dinghi ci aa, Treasury Secretary Mnuchin in belh $1 trillion kiim bek hi dinghi ci in amau kikal ah $2 trillion kilamdang ahi hi.\nBang teng thu kimna nei ta: 1) Pi Nancy leh Pu Trump ten mipi te sum piak kik ding $1200 second direct payment piak ding thukimna nei uh aa, avekpi in $ 300 billion bang tung ding ci uh hi. Ahi zongin bangcih piak ding cih te anunung pen thukim na (final agreement) belh ngah nai lo uh hi.\n2) Nasepna (businesses) te apiak uh “Paychek Protection program” pen piak suak ding hoih kisa tek uh hi.\n3) Eviction moratorium acih COVID-19 hangin inn sap pia zo lo te huhna leh inn nei te (landlord) in inn sapte hawl khiat theih loh nang bill pen December kha bei dong khan (extend) kik dingin kithukim uh hi.\nBang teng thukim zo nai lo (kikum kum lai): 1) Federal Unemployment pen bangzah pia suak ding cih thukim zo nai lo uh aa, akikup lai tak uh hi. White House lam pen nipi khat $400 ah khiap suk ding thu sung uh aa, Democrats ten belh $600 mah piak ding gen uh hi.\n2) Sang te huhna – Education fund piak ding thu kimna nei zo nai lo uh hi. White House pan Education fund ding $105 billion piak ding thu sunna nei uh aa, Democrats lam ten tua fund te pen COVID-19 pandemic sung Sang hong lo state te tung apiak loh dinguh patau uh hi.\n3) Hih bill ah Coronavirus tawh aki sai lo White House lam pan athu sunguh FBI leh Pentagon zumpi lamna ding Fund leh Democrat lam pan Heroes Act sungaa akihel athu sunguh Post office (USPS) te huhna ding fund te tungah zong alang tuak un thukimna nei zo nai lo uh hi.\n4) White House lam pen athu sun uh state leh local government te huhna piak nading $200 billion zong ki kum lai uh hi.\nPu Trump in Executive Orders zat sawm: Hih stimulus package bill pen tu nipi sung thukimna angah kei uh leh Pu Trump in ama thu tawh nasep theihna executive order 2 sign thu sawm cih taangko khia hi.\n1) Payroll tax tawh kisai executive order zat sawm hi. Payroll tax i cih ciang i nasepna paycheck pan hong kila/dawk khia (cut) social security leh medicare te i piak den sum te ahi hi. Pu Trump in tua pen khiam leng nasepna paycheck pan nasem mipi te khut sung sum tampi lut tuam ding hi ci hi (i khutsung atung khasum tam tawm ding cihna hi).\n2) Federal Unemployment benefit pen abei zawh nipi khat hi ta ahih manin nasem lo mipi te buai ding ahih manin tua tung ah executive order zat sawm ing ci hi.\nLatest update (3:20PM): Senate Majority Leader Mitch McConnell in Senate te tawmvei khawl (recess) ding pen mai mipi ah kisawt/khin to aa, hih bill aman dong kikupna kinei dinghi ci in CNN tung genkhia hi. White House pan makai Pu Mnuchin leh Pu Meadows te in hih negotiaton deadline pen tu nipi bei (Friday) ni in koih ung ci aa, tua ma peuhmah in thukimna ngah nang hanciam nung ci hi.\nGOP Sen. Roy Blunt in belh hong tung ding Friday ni in thu kimna akingah kei leh hih bill pen asi hi ta dinghi ci hi. U.S. Senators Mitt Romney (R-UT), Susan Collins (R-ME), and Martha McSally (R-AZ) ten federal unemployment benefits tukum bei dong khan (extend) ding bill/legislation khat tu ni in geel khia uh hi. Tu lian lai tak (12:30pm pan kipan) White House thu nei te leh Democrats makai te congress zumkhan sungah akikup lai tak uh hi aa, asawt loin thu thak za dingin lametna kinei tek hi.\nMore: Coronavirus Stimulus Relief pan huhna sum $2000 i ngah laidiam\nBang bang hi ta leh news mah lung ngai tek ding dan ahi ahi. Update hong bawl to zel ning. US ah COVID-19 new cases zong khang tek tek, kibeh lap tek tek ahih manin akuama peuh in i ciah leh kuan kidawm lai tek hi aa, i om na ciat ah Topan hong kembit ciat ta hen. Thomas On Sian Mung (Thomas Mung Guite) Washington D.C August 05, 2020. Momno Media & Museum @\nPrevious: Thuthak tomkim ~ The Tedim Post (05 Aug)\nNext: ZCRC pan nasep pulakna le huhngetna


url: =Citroën New C3 AIRCROSS Price in Telok Panglima Garang- 2020 On Road Price of Citroën New C3 AIRCROSS in Telok Panglima Garang - WapCar\nCitroën New C3 AIRCROSS Price in Telok Panglima Garang\nCitroën New C3 AIRCROSS in Telok Panglima Garang starts from RM 115,888 and goes up to RM 115,888. The price of petrol variant of Citroën New C3 AIRCROSS ranges between RM 115,888 to RM 115,888.The starting price model is 2019 Citroën New C3 AIRCROSS SUV.The most priced model of 2019 Citroën New C3 AIRCROSS SUV.Citroën New C3 AIRCROSS is Compared primarily with Subaru XV price in Telok Panglima Garang starting RM 117788 and Mitsubishi ASX price in Telok Panglima Garang starting RM 118866.Visit your nearest Citroën New C3 AIRCROSS showroom in Telok Panglima Garang for best offers.\nHome > Cars > Citroen > Citroën New C3 AIRCROSS > price in Telok Panglima Garang


url: =Ih kaal ah guam thuukpi… (Part 1) ~ Zomi Quavadis :: ZOMI DAILY\nIh kaal ah guam thuukpi… (Part 1) ~ Zomi Quavadis\nposted on 7 November 2015 at 9:00 am Lomkholna: Article, ZomiQuavadis\nInn ka tunkik ciangin thawm bangmah ka za kei a, kongkhak ka kiuh hangin kuamah in ong hon lo hi. Bang thu bang laa om peuh mah hiam aw ciin kongkhak maiah dingin ka ngaihsun niloh hi. Vengte inn zong mei na mit khin a, khuadak dak taleng meitaang muh ding om peuhmah lo mawk hi. Tualai takin zingsang nai khat sat khin ta hi. Asawt lo in ka inn pen asung pan a kikalh na hilo zaw a, a pualam pan akikalh ahihlam ka tel ciangin ka bombi ip sunga tawhtang ka puak tawh kongkhak hong in innsung ka lut leh ka upmawh bang lian in khua na zingcip hi.\nKa paina khempeuh ah ka puakden na nam thum om a, tuate pen meisah, ka inn tawhtang leh ka sumbawm ahihi. Ka meisah sai in kawmzol tunga khuaimei tumtawng khat ka vaak pah hi. Tua khuaimei tawh lupna lam ka zuan phei pah hi. Ka lupna pen bawlsa litlet in na om a, lupna geia sabuai tung ka et aleh laidal kikhep khat na kinusia hi. Tutpha tungah tusuk in khuaimei taang kiukiau nuaiah kitel lo melmualpi in ka sim pah hi.\nTua laikhak ka sim lai taka ka lungsim nat dan pen kam tawh gwn zawh ding hi lo hi. Hibang a lungsim natna ka thuak kik ding sangin abeisa hun a ka thuaksa simmawh bawlsiatna leh gilkial dangtaakna khempeuh thuakkik ding hong kici leh ka utzaw ding hi. Tuazah taka pasal takpi numeisia banga hong kap sak thei leh ka khitui hong luangsak zo laikhak pen ahibang lianin hong lak ning maw, na sim dih ve:\n“U aw, hih laikhak na simsim laitak in kei pen ka innsapna sunga ka lupna tungah ka zawlluipa tawh nuam takin na om khawm ta ding hing cih thei inla,hih laikhak na sim gaih khit ciangin nang leh kei ih kizopna khempeuh zong khau bangin a kitat siang sitset hi ta hi cih zong na mangngilh ken maw. Hong lamen nawn kei in,lamet ding zong om nawn keng.\nKa tenna khuapi sungah nang tawh ih kitheihma pek a ka omdan ngeina bangin kei pen midang neihsa hikik ta ingh. “Mangpha maw” Cih thu pen tua lai kikhep sitset sungah ka lawmnu letzi ngiat tawh na kigelh hi. Ka sim khit ciangin tua laidal pen ka sim laitak a ka khitui luangin na kawtkimsak khin a, a kawtpipi mah in khepkik in ka ipsungah ka guang hi. “Mangpha” cih kammal pen letzi tuamdang in na gelh deuh se lai hi!\nNumeite neih Itna icih patkhau banga to lo leh khuaimei banga tum ziau thei Itna na himawk aive maw ciin sual tungah khukdin in khitui naptui tawh aw ling deldel in ka awng khia a, tuni donga ka mangngilh theih loh ka lawmnu min ka lo hi. A den ciangin ka inn sung pan paikhia in ka lawmnu omna tenna khuapi lam zuan dingin ka kithawi hi. Innpua ka tun ciangin guah na phin phin hi. Khedap zong bulh lo in guahzu meikai nuaiah mihai bangin khuapi lam manawh in nawh takin ka pai hi.\nLamkaal a ka kituahpih khempeuh ka lawmnu a hitam ciin amel uh ka telsiang dongin ka en pahpah hi. Tua laitak mihai ka suak takpi hi! Khuapi sung ka lut laitak in zingsang nai sagih na sat khin ta hi. Ka zawlpa inn ka kidenna pah a, guah lim thuak lua ka hihman in ka cina cip suk pah hi. Lupna tungah nithum sung tawntung ka tho khia zo kei hi. Ka pa in ka cinat thu azaak ciangin sakolleng tawh ka khua vuah hong ciahpih hi. Kaalkhat khit ciangin ka pumpi hong dam a, ahizong in ka lungsim dam siang thei nai tuan lo hi.\n“Tui bang gawm ding tong kiciamsa, lailung gel ciang maw na lua e. Sian gawm loh ciin hehnem mai ta’ng. na vang mubang kong ngaih hang maw, Ih kaal guam thuukpi’n hong hal ta. Vang ngaih laukha al bang dah nau bang kap kap e..” (Hun a om leh zom to lai ni) …Zomi Quavadis….\nPrevious: Ka muhpak US Gamthu pawlkhat – 41\nNext: ZAM Thupuak :: 08 November 2015


url: =Samsung Phone khat ipsung ah akikoih laitak puakkham in meikuang :: ZOMI DAILY\nposted on 6 October 2017 at 9:35 pm Lomkholna: Indonesia, News, Sawltak, World\nIndonesia gamsung ah pasal khatin Samsung Smartphone khat apuan ang ipsung ah akoih hi a, thakhat in puakkhamvat cih Daily Mail pan kiza hi. Tuapa pen Hotel supervisor Yulianto kici a, kum 47 aphakhin khat ahihi.\nTua apuakkham Samsung Smartphone pen “Samsung Grand Duos” khat ahihi. A nasepna Hotel ii amailam Lobby ah angak in aomlaitak apuan ang ip sungah akoih Samsung Phone pen savat in, tuaciang in akhuttawh aletsawm lianleh apuakkham hi. Apuak zong meikuang in ahi zongin amanlang in suahkhiathei bilbel hi.\nHihpa dinna munlianpen CCTV panin Video Record kibawlkha in, CCTV aki etkik ciangin tua Samsung Phone apuakkhap lianlaitak kitel mahmah hi. (CCTV ci’n abangcia linglinghiam acinuam, Comment utbang in apiasuk phungphung omtheizel hi. CCTV Screen pen Video akizaihkik cihkhawng phawk huaihi)\nIndonesia, Semarang aom Hotel Ciputra ah nung Saturday ni in thupiang hi a, apuakkhap ciangin agei ah aom khatpa inzong apuan asuah ciangin nahuh saisai hi.\nHih Samsung Phone aneipa’n agenna ah hih Phone pen 2013 kumin alei hi a, abeisa hunsung ah bangmah nawngkaina, siatna omngeilo cihi.\nTua apuahkhap madiak in ka angsung ah alum hanhankhat om in, akiling dankhatin kathei cihi. Tuaciang in puakkham in, meikuang tawh kizompah ahih manin, ka pataugawp cihi. Amanlang theipen in kapuan kasuahkhia saisai hi ci’n genkhia hi.\nVideo: Samsung smartphone explodes in man’s pocket and sets his shirt on fire\nHihpa pen amanlang in Hospital khatah kipuakpah a, a awmsung meikang teng zatui kibawlsak hi ci’n Indonesian Police te’n genkhia uhhi.\nHih Samsung Smartphone apuahkhap laitak in Wifi, Bluetooh, GPS cihte avekin zatkhat in kazangkhawm ci a, tuateng azatkhop ciangin a phone in thuakzolo, sa salua in apuakkham hiding in ki ummawh hi.\nRelated: Apuakkham thei “Samsung Galaxy Note 7” te puahpha in kizuak kikding\nCorporate Marketing Director of Samsung Electronics Indonesia panin Jo Semidang kicipa in agenna ah hih buaina Incident vaitawh kisai in Samsung thunei te’n hoihtak in akancian laitak uhhi ci’n genkhia hi. Tuaban ah atuahsiapa zong ahithei bangbang in ka panpihding uhhi ci’n genkhia hi. Sawltak #zomidaily\nPrevious: Singapore lamzikpi tungah mawtaw 12 tak ki phukhagawp in mi 7 liam\nNext: Yangon luidungteng ataiding “Water Bus” kipan taktakta


url: =70-1h kiss~A-level in Llanasa\nHi guys. My name is Diana. I LOVE what I do, and you will too (...) Llanasa\nHappy Ending Erotic Sex Massage Llanasa


url: =Endik laikung pan – AD001 – Zomi Agape Church Inc\nEndik laikung pan – AD001\nZomi Agape Church Inc > Zomi Agape Church Blog > Agape Digest > AD01 > Endik laikung pan – AD001\nNovember 28, 2021 by Zomi Agape AD01, Agape Digest, Endik pawl\nAgape Digest hong piankhiat theihna dingin lam hong lak, hong mapi le hong makaih i biak Pasian tungah lungdamna i ko masa hi. Leikha’ pet bangin hong phuangkhia Sia Sawm Thang le Sia Thangnote tungah lungdamna i ko hi. Lai hawmkhiat theihna ding phalna & panpihna hong pia pawlpi boardmembate tungzong lungdamthu ipuak hi. A gim a buai Agape Digest tanute zong Topa’n thupha tawh hong thuk kik ta hen. A sim ding le hong panpih ding akua mahpeuh tung zong Topa’n thupha hong pia kimta hen. Amen.\nHih labu i hawmna pen deihna le ngimna 3 om hi.\n1. Kha, lungsim le taksa khantohna ding thute Zolai tawh kisim thei ding\nZolai sim thei khempeuh in amau theih Zolai tawh ki-at kha thu, lungsim le taksa khantohna ding thute a baih lamin a ngah theihna ding pen i ngimna masa ahi hi. Kawllai Mikanglai tawh tua thute sim ding a tam hangin, ei lai tawh kigelhte mah sim nop telnop zaw hi. Zong hong bunzawkna om kha thei hi. I teldan zong kibang lo thei hi. Bektham lo-in Zolai bek a sim theite adingin hih laibu pen khuavak lutna kongvangneu bang hong hih ding zong i lametna khat hi.\n2. Lai lam tawh Pasian’ nasep tangzai sakna ding\nUS Zomi pawlpite sungah kei theih ciangciangin laihawm tawh Pasian nasep a sem kitawm mahnah hi. Onlinete ah sim theih ngaih theih et theih ding tam mahmah ta leh, khat veivei hun ngah lo, internet line hoih loh (leh) mit cidamna ding fon a ngawl a tangte pawl khat adingin a baihsa aa nek theih pah dingin a koihsak nuam zong ihi hi. Pawlpi ii mission nasep zong lai lam pan panpih nopna le Zomi sungah lai le thu tawh nasep a tangzai semsem na ding ngimna zong ahi hi.\n3. Khangthakte’ simtheih ding Zolai tawh kigelh lai (thu) a om den theihna ding\nKhangthakte sim ding Zolai tawh ki-at laibu om leh, a thu theihna bek khang lo-in a Zolai theihna tawh khangkhawm ding deihna ahi hi. Zolai a puah, a zuunkawm zong ihi hi. Khang thakte Zolai a hilh kawm zong i suak hi. Zolai tawh kihawm lai magazine ai zong, tua lo laihawm limlim tam hetlo hi. Zolai theisa i khangthakte in a sim ding uh om kei leh, a theihsa uh hong mangngilh ding uh hi. Tua idalna dingin amau sim ding Zolai tawh ki-at thuhoih tuamtuam laibu tuamtuam a om ding kisam hi. Tua mun ah i laibu in mun khat ah panmun hongla ding ngimna ahi hi.\nTutung pen amasa pen ahih manin kicing lohna, laimal khialhna tuamtuam om kha ding ahih manin laisimmi a kuama peuh in nong telsiamna ding uh kong ngen uh hi. Thului le teci panna hong puak nuamte kingah hi. Sum le paii tawh panpih nuamte bel kinial lo ding hi. I laibu pen khasim kal masa Nipi ni ta-in hawm dingin gelna om ahih manin thungetna ah zong hong phawk un.\nKhrihmas thupha lungnopna, suahtakna, hih laisim mikim tungah hong tungta hen. Amen.\nAgape Digest, Agape Digest 001, Endik pawl


url: =Pi Dim Ngaih Niang (Thalmual, kum 80) :: ZOMI DAILY\nposted on 23 November 2015 at 11:49 pm Lomkholna: Dahpihna, News, Thalmual, Zomi\nSuahni : 01. 01. 1935\nSihni : 21.11. 2015\nVuini : 24.11. 2015\nA Pa : Suan Gin\nA Nu : Ngaih Zen\nA Khua : Thalmual\nA Beh : Gualnam\nHanmual : Sunggai Buloh\nHehnep Hun Bawlna\n9:30am Zomi Adventist Church\n1. Hun uk : Sia Thang Lun Mung\n2. Mipi lasakna : No. 1\n3. Innteek thu zaksakna : Pa Suan Ngaih Lian\n4. Zum pan thugen na : Sia Thaa Mung (Thuvanpi ZSM)\n5. Pi Niang ladeih : No. 2 A Tawntung Ihmucip Ding Ih Hikei\n6. Inntek thunget sakna : Sia Vum Khan Mung\n7. Mangpha khakna la : …\n8. Hehnepna hunpi : Dr. Cin Sian Pau (ZAC Church Pastor)\n9. Mipi lasak na : No. 3\n10. Tawpna la : No. 4 No. Inn phabel ah Ih pai ding\n11. Lei ah ap na : Dr. Cin Sian Pau (ZAC Church Pastor)\nA THANGTHU TOM\nPi Dim Ngaih Niang Pu Khup Do zi pen Thalmual Khua Pu Suan Gin –Taangpua beh leh Pi Ngaih Zen te sungsuak unau 9 lakpan a neupen hi. 1966 a galkap pensen in hongciah ciangun, a upipa Neng Za Cin lalna Ngente khua ah ciahto suak uh in 1991 ciang Sawbua khua ah lal uh hi.\nMALAYSIA TUNNA LEH HUNG NUNUNG\nPi Niang pen 2009 October in Malaysia ah a tate kiang zuan in hongtung hi. A ma natna pen Sikhang,Zunkhum, Liphiat te hi in hihtheih zahtawp in inn ah kikem hi. October 9 ni anne kimlai hong kihopih theilo in KL zato pi kipuak a hongtuakkhiat man nonlo in Zatopi pan hong beisan hi.\nKa it mahmah uh Pi Niang a nat a kipan hong nusiat dong Zato leh inn ah hong veh lawm leh gual, U leh Nau , beh leh phung, khua leh tui, pawlpi mi leh sia, siamah te leh Sihvui na ding tawh kisai han leitang leh zumvai a kisam khempueh hong sepsak ZAM/ZSM zumpi te tungah lungdam na lianpi hihlai tungtawn in kong pulak uh hi. Pi Niang tungtang a na gimna natawlna, tha leh ngal, a bei na hun manpha leh sum leh Paai te khempeuh Topan a zah 100 in hong thuksak kik ta hen.\n1. Gin Khua Vung -Thalmual (Late) 6. Cing Khua Dim – Phaiza (Late)\n2. Zel khua Tuan – Tedim (Late) 7. Cing Ngaih Ciin – Thalmual\n3. Thual Am – Kawlpi (Late) 8. Kim Ngaih Cing – Malaysia (Late)\n4. Luan Khoi – Pyidawta (Late) 9. Dim Ngaih Niang- Malaysia (Late)\n5. Dim Ngaih Ning – Pyidawta (Late)\nZSM PAN ZAKSAK NA\nMalaysia gamsung a om Zomi khempeuh in sihna tungtang ah vai ki puakpih in khat leh khat kihuh zawh nangin Zomi Genvai, Zomi Social welfare of Malaysia “ZSM” panin kong zawn uhhi. Kizop nangin kum(1), mi(1) RM20 hi aa, tua pen nang zat ding cih ngaihsutna tawh piakei inla azang ding om ahih manin pia zaw in.\nMalaysia gam sung a om Zomi te khatpeuh asih ciangin sigal in na paizawh loh hangin na sum pen nangtangin sigal in apaipai a hihi. ZSM lutna sumpia khempeuh tung leh innkuan pih te tungah Topa’n hong damask in khansau na hong pia ta hen.\nZSM Tawh Kizop Nang\nKam Lian Mung 016-9956 231 (Lutangpi)\nThaa Mung 016-6465 375 (Thuvanpi)\nJoseph Tuangpu 016-2544 093 (Sumkempi)\nPrevious: Khalkha a liing dimdim zo Bomh khat puakkham\nNext: Zomi sung ah Thu-um mi hihna leh Pilna\nCovid-19 theihhuai thupawlkhat leh US thutuamtuam ~ Thomas Mung


url: =TUNGZANG NEWS - TUNGZANG NEWS\n· Nung Saturday ni a Russia te vanleeng kia mi 224 asihna peen Black Box pan akiatna hang akisit laaitak hia, Bomb hang a kia hiding in lam et omzaw ci in Britain ten November 4,2015 ni in gen uhhi.US ten akician zaw in kapih ding ci uhhi. Amasa lam in bel IS ten kosuk hi cingei uhhi.VOA A zom...\nKawlgambup Kiteelpi Ah (2015 Myanmar Election)\nI minam minpua kipawlna ahi GZA, LZI, ZRO le a munmun, a gamgam, a phualphual ah Zomi minpua kipawlnate le Zomi min pualo a dangdang kamphen kullo Zomi kipawlna khempeuh tungah a thak hopihna khat kong nei nuam hi.\nLai Siangtho sungah "honguk kumpite' thu namang un!" a cih mah bangin Zomi galkap i nei a, i minam security ciangbek hi in, tudong kumpi langdo nailo hihang. Pasian mai le kumpi mai ah kisuanna malkhat zong omlo ding hi. A zom ...\nZolapi Vol. 1\nTulaitak Zolapi Vol. 1. Zogam leh Kawlgam sungah a kihawm laitak hi in a sawtlo in gamdang ah zong ki hawmkhia ta ding hi. Zolapi Vol. 1 la dawng 50 val ki khum hi. Ki zopna dingin Pu. (langkap08@gmail.com)A zom ah...\nPU KAM ZA KHAI (kum 70)\nDated: 15 October 2015\nSingapore a om Pa Khup Lian Thang, ZIS Thuvanpihuh, leh Kalay a om Pa Lian Khan Tuang, ZIS Sia masate panpihna Kalay pailai, te pianna pa a hi Pu Kam Za Khai (kum 70) in 14 October 2015, zingsang tung in Tedim pan in hong nusia a hih man in Zomi Innkuan (Singapore) in Khup, Lian Tuang leh a nusiat innkuanpih te tawh a kibang in i dah khawm hi. A zom...\nHurricane Patricia kici huihpi a khauh penpen ding in kiciam the Friday ni ah thazawm zaw deuh ci hi. A zom...\nRussia in vanlam pan ISIS te Syria gam eastern Idlib kiang zato kap kha hi cih Syrian-American Medical Society in gen khia hi. A zom...\nTZN - ZCD Tungzang ah Sial 3 tawh vaidawn ding\nZomi khempeuh khan lawhna ahun zui-in atuamtuam ih muh zel manin nakpi takin lungdamna lianpi kumpi pa Topa' Pasian tungah ih ko masa hi.\nMyanmar Election vai tawh kisai Muanmar gam sung zilin thu tampi ki telna vai ih zak lna kawm kal ah mipi leh Zomi te' ih deih Democracy mipi suah takna Freedom ahihi. Tua mah tawh ki tonin Zomi te zong minam khat hihna tawh mai nawt ding ki lunggulh khai mahmah hi. Zomi te gam vai kipawlna ih neih sun ZNC kici pen Kawl kumpi in hong khak sakin hih min ki ngah sak lo hi. A ban ah...\nUS in ISIS te mikhumna zingluh uh\nUS leh Iraqi galkap te in ISIS te in mi tampi a mat a hon a thah ding a kumna ah va luah in mi tampi tak honkhia uh hi cih US galkap innpi Pentagon pan ki za hi. A ban ah...\nChicago, USA ah Zomi omte in Khuado bawlsawm uh sapna lianpi nei cih kiza\nHongtung ding October 24 2015 Saturday ni in anuai ahungelna le mun le mual te ah Chicago huam a om nong it uh na ZOMI pih te un Zongeina KHUA DO limci le khiatna neitak in muaksawm kahih man un neek ngaihna lianpi tawh anai agamla a om it luat ngaihno teng kahong sam uh hi A ban ah...\nMakai khat Langbawl Khaken\nMi khat peuh makai a sep sungin na deihloh ahi phial zongin langbawl\nleh bawlsiat sawm kha ken. Nang bawlsiat sawmna hangin sialo lua ding\nhi cih ki kumsuk ni.\nKawlgam General U Ne Win in kumpi a sep sungin mi tampi tak in na suam\ngawpnuam hi mahleh na suakta kiaukiau zel hi. Khatvei gamdang azin kal\nin ulian pawl khat in a panmun suan khia nuamin hong ki ging uhhi. A zom ah...\nRussia kumpi pa Putin in Syria te makai pa Mr Assad limdawn bilbel\nSyria te gam makai pipa Mr Assad's Russia Moscow khuapi ah zin hi. Hih a zinna pen Russia in ISIS te vanlam pan a kap zawh kal thumna zawhteh va pai hi. Hih pen US White House in mawhsak mahmah uh hi. A zom ah...\nLeitung ah thuthang lian bel tengteng: By. Pu Thang Khawm Pau Zomi\nUS gam sung a Party lianpeen nih pan khat ahi Democratic party pan 2016 President ademsawm tulaaitak a Vice President Joe Biden in kadem nawnkei mai ding kamuan mahmah katapa lah sita ko innkuan ading kahun uh beita ci in October 21,2015 ni in taangkokhia hi. A zom ah...\n· Leitung Gaalpi thum na piangzo phialding a kilam en Syria gamtung a phialphiah bang a kipaihpelh zialzial US leh Russia te anihtuak un kikihta tuak uhhiam Vanlaai ah gaalvanleeng te akiphuut khakloh nading Air Traffic Safety On Syria cih thukimna October 20, 2015 ni in Suaikaai ci in Pentagon ten genkhia uhhi. A zom...\nSente kumpi pa Xi Ping UK Leitung mite bitna ding thu genna nei\nChinese President Xi Ping ni 4 sung UK ah khualzin pak hi. Chinese President Xi jinping in Brithish Parliament ah Tuesday nitak lam in, a zi tawh mihing te kidalna bitna ding (human rights activists) thu genna nei hi. A ban ah simphei le cin...\nZRO: Pu. Thang Lian Pau in thumna nei\nZRO makai pi pa Pu. Thang Lian Pau in Lamka khuapi ah mipi tawh inn kihal zawh a masa pen pen ki telsiamna omna ding thumna nei dingin mipi kaikhawm. A ban ah laikhak na sim zom in...\nBy, Pu Thawn Tuang: Ka Nau Hi Ven\nUnau nih khuakim ah Vasa bengin ki zui uhhi. A u pen kum 12 gual hi\naa, anau pen kum 6 gual khawng ahihi. Vasa zong tawm khat man uhhi.\nInn a ciah kal dinguh ngaklah mahmah uhhi. A zom sim in...\nZCD Sialtal pi khat ki gawh\nA sawtlo in ah Tungzang khau, Zogam ah ZCD campaing nasia tak in ki bawl ding khua kiim khua paam sam ding. Zomite in Zogam bup, Kawlgam bup, leh Leitung bup thu vaikhawm thei ding pary khat neihsun phungvuh mah ding cih thu om. A ban sim lai in...\nZomite lapu Lengtong Pauno zong pahtawina ngah nasia lua\n2015,Oct,15,MalaysiaZomi Khuado ni a, ZAM pan kangah "Pattawina"ZOMI ARTIST LIFETIME ACHIEVEMENT AWARD" hi.Topa Hoih hi. A ban sim lai in...\nThusim gu (Hacker) mi om mahmah Malaysia zong ah\nMalaysia gam sungah thusim gu nasem (hacker) te in U.S. galkap te thu tampi gu in ISIS tu puak ci hi. A ban zom in...\nU.S. GALKAP TE OMSUAK LAI DING IN THU GEN\nPresident Obama in U.S. galkap Afghansistan ah 2016 dongciang omsuak sak lai ding cih ki ciansak ta.\nBarack Obama in White House pan US in kumpi ka khawl ni ciangdong pen galkap 5,500 Afgshtan ah ki omsak ding hi ci-in gen hi. Ahi zongin ah US galkap tampi kisam beh zaw ding hi ci hi, a hang pen Taliban te tha hatsemsem ci hi. A ban na sim omlai...\nBoko Haram pawlte kua te a mau bang sem\nU.S. in Africa ah galkap puak\nU.S. In Africa gam ah singnuai migilo te doding in Monday ni in Cameroon ah galkap 90 Obama in puak hi. Africa Cameroon ah singnuai mi gamtat sia mahmah Boko Haram pawl te siat tat mahmah uh a, a beisa in zong sangkah numei bus in taipih hi. A ban sim zom in...\nGam bel tawmlo\nGambel pem mi haksatna tawh kisai in EU makai teng kimu khawm ding hi Turkey ah.\nEU gam sungah tuipi tungpan a pai gamvel galtak mi 600,000 tungta hi cih Internatoinal Organisation in genkhia hi. A ban sim zom in...\nLamka khuapi ah innpi khat kuang mahmah\nTuma diak lam in ah Zogam India Lamka khuapi ah nupi te in inn tampi tak haltum uh. Oct 14, 2015 in ah sang inn pi khat kang leuleu. A ban na sim zom in...\nIran in nulear thautang pi lakkhia\nIran in Wednesday ni in ah leinuai ah a nuclear thautang koihna uh Leitung bup theih dingin tangko khia uh. A ban sim zom in...\nVan dawn a lenglai vanleng kikap khia pen\nMH17: Ukraine gam buaina tungtang ah Kuraine thunei thuvan pi te in vanleng lenna lampi kikhak hi cih thu a gen zawh deuh in Malaysia Airlines Flight 17, kia hi cih pen Dutch thukan te in gen khia uh hi.\nBoeing 777 pen Amsterdam pa Malyasia a leng pen July 17, 2014 in ah, Ukraininan te gam sung pro-Russian gammi te in kapkhia uh hi. A sungah a tuang mi 298 sipah uh hi. A ban sim ding tam mahmah...\nU.S. President Obama leh Russia President Putin ban kisat lenlan uh\nRussian leh U.S. in ISIS te phualpi teng teng bomb khiat kawikawi uh hi. U.S. leh Russia te vanleng ki ki nawk dekdek in ki nailen tuak mahmah cih thu anti-ISIS pawlkhat in Saturday ni in ah gen khia uh hi.\nU.S. in vanlam pan May ka a kipan campaign a bawlna hangin ah, tuni ciang ISIS bupi 70 bang ki thatlum khin ta hi cih thu U.S. defending air campaign pan Warren in genkhia hi. A ban sim ding tam mahmah...\nPu. Zokhai lai khah: Tg. Vungh Vaan Mung (kum 23)' Tawntung Mopawi\nZaanhal sawn-a kipan AU- Melbourne ka' teenna nangawn-ah sanggam ngaihte-in hong tutpihna, hong hehnepna-uh ahi ka' tapa-uh Tg. Vungh Vaan Mung' tungtaang anunung gelhna-zong hikha mawhloding ahihman-in hong theikha sanggamte' muhtheih ding-in khaakna kahong khah-hi.\nTg. Vungh Vaan Mung-pen Zogam, Laaitui Khua-ah 1992 August 30 ni-in Pa Zel Heen Maang leh Nu Kheen Za Cing te' sungpan-in piang-hi. Tapa upen ahihman-in apu Rev Neng Khua Vungh' min-tawh akiphuak min ahihi. Nau numei 3 leh nau pasal 2 nei-hi. A ban sim ding tam mahmah...\nDr. Suan in Zomite sim ding deihsakna takpi tawh: Ameri-Zomi T’a ding Muhna, Sawlna le\nNew Vision, New Mission & New Culture for Ameri-Zomi\nTuhun Zomi diaspora hun sung America gamah mimal le innkuan tampen ih tung khin zo hi. 99% sang atamzaw pen gambel refugee status tawh a tung ci le’ng kikhial lo ding hi. Ih vek in asylum seeker vive ih hi hi. Tu ciang in Zomi t’a ding refugee hun khat hong beita ahi leuleu hi: Malay le mundang pan gam-thum-na third country tung ding pen UNHCR te hong laksa accepted teng bekmah hong hi lai ding a, a dang denied le delayed pawl ading pen lamet om nawn khol lo cih thu om ahi hi.\nA ban sim ding tam mahmah...\nPu. Hang Khan Lian in thulu bulh: Numei holsan\nOct 02, 2015, Ygn\n“Numei holsan, nataw tutphahsuk peuh!” Keicih hilo, mi cih. Ke’n bel cihsawmlo, ci ngeilo ding!\nLeitung minam tampi sungpan Zomi, Singtaang numeite mah pahtaak huai pen kasahi.\nAma’ sungpan aa piang gige, a ma’ beh leh phung min pua hiaulo, beh leh phung dangding honkhat, pantah sihpih dekliang, a ma’ pattah aa mi suakte’n a beh uh kisaktheihpih mahmah, apantahnu simmawh nuam lai, cih pen, tuazah aa kipiakkhiatna dang omnawnlo kasahi. Kingeina sehmaw, i ngeina hilua maw, kipiakkhiatna lianlua, a lamdangpi ahihi. A ban ah sim ding tam mahmah...\nPu. Thawn Tuang lai at thupi mahmah: Nungak khat leh Piteek khat\nA khangno a melhoih nungak khat lim leh a teek mahmah piteek lim/man\nkhat tuak Sang siapa in a sangnaupangte kiangah hong tawi hi. Sang\nsiapa in Sang naupangte khennih suah hi.\nKhenkhatna ah Nungak melhoih mahmah man minute 5 sung en sak in\ntuazawh teh la kik hi. A ban sim ding tam mahmah...\nFriedlannd, Germany ah gambel refugee a bulom tangin ah lut ziahziah\nGam bel mi a bulom tangin ah lut ziahziah\nGermany ah gambel mi refugee a bulom tangin lut ziahziah\nFriedland, Germany gam ah mi 1,100 mi omna khat kha khat hi. Tu in ah refugee gambel mi 4,000 lutta ahih manin refugee tamlua ahih ziakin ah state emergency thukintangko khia ta uh hi. A ban sim lai in...\nPutin in Obama thuneihna tuah pianpian ta\nU.S. in Syria gam kikhelna ding galkap rebel groups galvan 50 tons gik tawh panpih. A ban om lai...\nKawlgam khuaveng te Nepal te zong a kumpi ding uh Minister thak telkhia ta\nNepal's Parlia,ent in Sunday ni in ah Khadga Prasad Sharma Oli 38th mpirme nisnister dingin ah telkhia ta hi. A ban sim beh omlai mek le cin...\nDell in EMC Computer vansenna innpi lei dingin ah kiho\nEMC shareholders in $33.15 per share tang ding a, $24.05 pen sumtang (cash) in pia ding ci hi. Hih kihona a lem theih leh technology kileina ah a lianpenpen hi ding ci hi. A ban om lai mekle cin...\nU.S. galkap phualpi Pentagon pan kamdawn\nISIL te 20,000 tuciangciang si misi\nU.S. in a beisa ah ISIS te vanlam pan campaign a bawlna uh tuni ciang misiluang pen 20.000 pha ta hi cih Pentagon pan kiza hi. A ban omlai mek le cin...\nZAM thupuak: Zomite tam mahmah gam ahi Malaysia ah Khuado pawipi bawlding in ki sa mahmah uh ki lawp mahmah hi cih thuging hi. A kicing zaw in ah laibelh tawh kisim thei...\nDear Zomi khempeuh;\nZomi sungah Sum zuak sum leilam (Business )tawh Doctrate hong ngah Anlangh Khua mi Sakollam a teng Tg. Dr. Thang Pian Thawn in US Embasy Rangoon Peace Corp. Department ah na semin tua pan in tentan kah ding in. Zomite Pasian in thupha hongpia mahmah...\nPu Thawn Tuang lai gelh thupi khat - Aniam penpan Asang pen a tung Mi 4\nA niam penpen na sem a sep hangin a niam dinmun ah om den ning cih a ngaihsun ngeilo a etteh huai mi 4 te thu ka zakleh ka sim khakna tung tawn panin khangthakte' ading thalak huaisa ka hih manin hong hawmsawn nuam ing.\nUSA kumpi 41 na George.H.W.Bush pen kumpi a suahma, kumpi dingin miten a lam-etma thupiang khat sutsuk ni. Aban simbeh in zaknop simtham hi. Sim tak mahmah...\nNorth Korea gam Peekdikdek Daai didee a a ukcip Worker’s Party ten Leikha Maang asepzawh uh kum 70 cinna pawipi October 10, 2015 ni in Pyongyang khuapi ah Gaalkaap lompi tawh nasiatak in bawl uha, Gaalkaap te zahtaakna apiak kawm in Leikha Maang tal :) Aban simbeh in...\nTedim khuapi ah meeting pi khat ki nei cih thu kiza(1) Anti-Drugs: Tedim khuapi sungah kham theih zatui kizuak thak om ahih manin, bangci bangin khaktan leh dalcip ding?\n(2) Anti Corruptions: Chin State kumpi zumpi lam pan khantohna ading project hong kipiate sung pan 50% zong tawh kisemlo ahih manin, bang cih ding? I gamah nekguk / simtatna lian lua ahih manin bangci do/ suksiat ding?A ban sim beh in:)\nTedim khuapi ah thu kikupna ki nei\nZomite khat Leitung pilna lam ah kuitung pahtawina kipia\nUSA,Oklahoma State, Tulsa khuapi ateeng Mualbem khuami Nu Khan (KIIMinistry) makaipi i tapa Tg. Sangpi in a sangkahna Jens College pan bek hi loin, Oklahoma State sung leh U.S. gambuppi huam in zatui lam pilna nei sangnaupang 3000 sung pan pil tungtuang 150 kiteelkhia in, tua teng lakah ama omna Oklahoma State bup pan Mikangte 2 tawh teel ngahto leuleu hi.\nTua akiteel mi 150 teng pen USA gambup i mai lam ading zatui lam makai dingte (Congress of Future Medical Leaders) cih kimuhkhopna le thusinna ah pai ding ci hi. Hih bangin Zomi Tangpal khatin US gambup ah A ban sim beh in:)\nLeitung pilna lam ah ki pahtawi\nZomi Nam Ni leh Zomi Cup 2015 Tungzang Khua lawh cing mahmah\nZomi Cup 2015 Tungzang\n· Tunisia gam Tunis khuapi sung a om Van tuamtuam kilahna Museum Yassine Laabidi kici pa leh Hatem Khachnaoui kici pa in March 18 ni thau khat tuak tawi in bankaap uh ahihman in Leitung gamtuamtuam pan a en apai mi 20 si in 40 vaal liam uhhi. Palik ten thakhat in delhpah in kikap tuah uha, Palik khat leh migilo te geel sihbeh ahihman in misi vekpi 23 pha hi. Pawlkhat te laulua ahihman in nabucip uha, March 19, 2015 ni in pawlkhat abukna pan kimukhia hi. Palik ten kaap lum manlo hileh Tunisia Parliament zong abankaap sawm laai cizen uhhi.VOA Simbeh...\nKikimlo ahih manin buaina piang hi. Kikimlo ahih manin mite lungkimlo hi. Kikimlo ahih manin a ngah ding zah uh ngahlo uh hi. Kikimlo ahih manin mite gilkial uh hi. Kikimlo ahih manin Stephen nangawn in sih lawh hi. Kikimlo ahih manin Pasian nasepna ah bahlawh uh hi. Kikimlo ahih manin mite muanna kiam hi. Kikimlo ahih manin mite lametna kiam hi. Simbeh...\nGlobal Zomi Idol Lasak Kidemna Pawi\nKawl gam Yangon khuapi a bulphuh, Zomi Music Uplifting Society (ZOMUS) kipawlna pan Central ZOMUS Committee in leitung gambup a om Zomi-te Lasak Kidemna “Global Zomi Idol” Pawi khat bawl dingin vai hawm uh a, a innteek dingin Zomi Innkuan USA kipawlna hong cial uhhi. ZIUSA kipawlna Executive Committee in Pawi innteek dingin sangkhin a, Pawi Tanu ding leh Pawi tawh kisai thu leh late avaan dingin ZIUSA Music Department – Global Zomi Idol Committee tung ah vaipuak/mawhpuak kiguan hi. Simbeh...\nTulaai Leitung Thuthang Tuamtuam By: Pu Thang Khawm Pau\n· Malaysia gam kumpi lamte langkhat lam ah dingkip in kumtampi thong sung a khumna athuak Anwar Ibrahim I tanu Upeen leh ama Party ahi PKR ah Vice President ahi Ms Nurul Izzah Nungkaal Parliament ah aPa tung thukikhenna amanlohzia apholaakna hang in gam vang beisak cih mawhmatna tawh kumpi ten man uhhi ci in March 16, 2015 ni in a party pih ten gen uhhi. Apa peen nungkha sung in thong ah kikoih khin hi a apata un kimatna tawh gam le minam ading naseem te ahi uhhi.BBC Simbeh...\n· Kawl leh Kokang kidona hang in Sen gam sung ah March 14, 2015 ni in Kawlten Gaalvanleeng tawh akhiat uh bomb puakkhapna hang in Sen mi 4 si a mi 9 liam ahihman in China’a Deputy Foreign Minister Liu Zhenmin in Segam a Kawlgam Palaaipi Thit Hlin Ohn kiang ah leengla akhah ban ah, Kokang kuam Sen leh Kawlgam gamgi dung ah Sen Gaalvanleeng te leengsak hiamhiam ta ci in Sen kumpi thunei te in genkhia uhhi.VOA Simbeh...\nMalaysia Defense Minister Pa Leh General Min Aung Hlaing Naypyidaw Khuapi Ah Kimuh Khop Nei. February 21/2014\nFeb 20,2015 ni in Malaysia Defense Minister H.E. HON DATO' SERI HISHAMMUDDIN TUN HUSSEIN Myanmar Naypyidaw khuapi ah hong pai in Kawlgam galkapmang Senior General Min Aung Hlaing tawh thu kikupkhopna tuamtuam hong nei uh hi. Simbeh...\nChin State,College Sanginn Lamnading Leh Vanlengtual Bawlna Ah Sumzatzahding Hongkisehsakkhinta Chin State ,College Sanginn Lamnading Leh Vanlengtual Bawlna Ah Sumzatzahding Hongkisehsakkhinta.\nTulaitakin Pyithuangsuh Luatdaw pan in Sum Tan3251 tawh Hakha khuapi ah College Sangiin lam na ding leh Sum Tan100 tawh Falam Vanlengtual bawlna a zat ding in Kumpi te in Sum hong sehsakkhin ta uh hi cih thu Chin World News te in tangkona nei uh hi. Simbeh...\nZomi Kawlgam galkap khat Kokang tawh kidona ah si\nKawl gam hun paizia tawh kituak in Zomite Kawl galkap lut ding ka khaamkhaamna sung pan' Vai tuamtuam hang tawh Kawl galkap ana lut ahi ka paneu Pa Thawng Cin Pau (Ciingpikot/Keizaang) ii tapa Pa Pum Sian Khai in Kokang leh beelpawl pihte tawh kidona ah hong sih san hi. Simbeh...\nMUHNA MAAN (Post)\n@ A siamloh khat na theih mah bangin, a siam pen zong theih sak in.\n@ A siatna na kawk theih mah bangin, aphatna zong kawk thei in.\n@ A gitnatlohna na gen sak mah bangin, a ginatna zong gen sak in. Simbeh...\nalaysia ah Zomite kum bangzah hiam khat ih om khit hangin tutunga Pu Gin Kam Lian leh Dr. Do Suan Mung tawh holimna ih neih khop theih zah a hun thupi kinei nai lo hi cileng kikhial khol lo kha ding hi. Amau tegel pen Zomite hong makaih Zomi Party ZNC/ZCD leh Zomi kipawlna lakah a lianpen GZA panin General Secretary a sem uh hi in, thugen laa gen zong siam in gamsung gampua thupiang leh tulaitak ih Zogam ih Zomite dinmun leh Kawlgam paizia avom akaang kician takin hong gen thei uh hi. Simbeh...\nZomi pih te\nNung deuh in pau let khui, 1.Cingkhup & Ngambawm 2. Ni Khat Kumpi ci te kong bawl uh a, a kua mah peuh in tha nong piak man un lungdam mahmah ung.\nTu in zong movie hoih mahmah Lak Toh Nung (left Behind) a cih pen zopau in ong bawl kik ka hih man un tha nong piak lai na ding un ong thum ung. Simbeh...\nSen Gamah Vok Lamdang Khat Suak\nSen gam,Yanan gamkee,Nanning khua-ah vokpi khatin ta 9 suaka,tuasungpan khatpe'n mihing limdantawh akibang khat suakkhiain ataltungah pasal zahmawhdan. Simbeh...\nIraq Christian Te'n ISIS Te Do Sawmta Uh\nISIS Galpi pe'n Biakna Galpi hidingin kilam enta hi.Iraq gamsunga e mipih Christian te'n nathuakzo nawnlo uh ahihmanun,ISIS do dingin Christian galkap mi 2000 kimbangin galdo dan kisinsin ta uh cih Breaking Christian News pan tangkokhia uhhi. Simbeh...\nAktui Huanminsa Asial Kisuaksak Kik Uh\nScientist Te'n Aktui Huanminsa Asial Kisuaksak Kik Uh\nTZN: University of Califoria Irvine leh University of Western Australia Chemistry lam misiam te'n\nLeitung Galpi Khatna 1914 August 3 ni in Europe pan hong kipan hi. Britain (England), Russia, France (Piantit) le America te kipawlin a langkhat lamah Germany, Hungary, Turkey le Bulgaria gamte kipawl hi. Mi awn (15) val in a nuntakna bei lawh hi. England le a ukna gamteng (British Empire) pan galkap sinsen mi (908, 371) in a nuntakna pia hi.\nZomite France (Piantit) Gam Pai Na Tangthu Leitung Galpi Khatna 1914 August 3 ni in Europe pan hong kipan hi. Britain (England), Russia, France (Piantit) le America te kipawlin a langkhat lamah Germany, Hungary, Turkey le Bulgaria gamte kipawl hi. Mi awn (15) val in a nuntakna bei lawh hi.\nPu Zo Khai\nMinam Mawhpuak or Mimal Mawhpuak\nMinam sung-ah naakpi-a ka' lunggulh kalsuanzia hongsung nuam-ing: Zomite-pen Israel te-tawh kisuun-in ngawngkhauh mahmah, kohkang (stubborn) mahmah hang-a, gen-tawh akingahnam kihi lo-hi, ahizong-in aveite-in gengen lelding-pen amawhpuak leh asuahtaakna ahihziak-in hong khutthak zeel-ing.\nU-20 FIFA World Cup Ah Kawlgam Leh USA Amasa Pen In Kidem Ding\n2015 kum U-20 FIFA World Cup New Zealand gama akibawl nangah,innteek New Zealand Team A Group ah Kawlgam zong kihel uha,amasa pe'n kimawln. Simbeh...\nKhangno khat hi buang sam a!\nKhangno thahat khat hi buang sam cin a,\nSepkhiatna sangin lupna tungpa'n thawh khiat nuamsa zaw,\nPhone sum sangin Phone bethali tam ciansak zaw den,\n1. Zomi veve, kei Zomi leh nang Zomi kibanglo,\nNang Zogam leh ama’ Zogam zong kibanglo.\n2. Zomi it napi, Zomi a mimal it sawmlo,\nA mi sang amin thupi sak zaw. Simbeh...\nZAM Thupuak :: 01 March 2015\nKALAYMYO THUTHANG PAWLKHAT & DAHNA-NOPNA Dear All,\nTunai Kalaymyo lam thuthang pawlkhat hong hawmsawn kik ing. Ommuan a\nphawkkhak teng hi a, a tuamin thu kikan man kim lo ahih manin a kihel\nlote theihsiam a ding hi.\nDAHNA LEH NOPNA:\nDahna tawh kisai-in tunai teng hih i sanggam teng in hong nusia hi.\n1. Pa Pum Za Kam (Kum 75) khualui Kapteel, tulaitak Kalaymyo Sayadaw\nveeng ah teeng uh a, Leipi Pawipi ah om hi. Feb.7, 2015 ni-in thaguina\nleh sunglam damlohna tawh hong nusia hi. Pa Kam pen palik Sergent\n(Rtd.) hi a, Taungzalatt Zodamtui ah zong vaisai khat ahi hi. Simbeh...\nCim Phawng!! (Avom maw akaang?)\nThukante khat leh Keel khawipa kiho na:\nThukanpa: Na keelte bang tawh vaak na hia?Keelneipa: Avom zaw maw a kaang zaw?Thukanpa: Akaang zaw pen. Simbeh...\nZomi Area ci mai leng\nZomi it teng; Tu hun Lai Leitung gam tuamtuam ah a Vak kawikawi Chin State sung pan kipawlna tuamtuam te in a kimuh pih uh kipawlna tuamtuam te kiangah. Simbeh...\nKokang Leh Kawlgalkapte Kikap Na Ah Kawlgalkapten Silah Pian Uh.\nKawlgalkapte in Kokang te galkap 1000 kim bek pha ding in a up mawh uh hi aa,tu in galkap 4000,5000 kim bang hong pha ta uh hi ci hi. Simbeh...\nCHIN NATIONAL DAY(ZOMI NAM NI) PIAN KHIAT ZIA\nThumasa: Tedim,Tonzang gam a teeng minamte'n Chin National Day pen ei aituam bang khat in ngaihsun in ZOMI NAM NI ih ci hi. Simsuak in...\nZOGAM UKPI TE THU LEH ZOMI NAM NI!\nUKPI, SIAHTUNG, SIAHPHEI LE ZO MINAM NI\nBy Tual Khaw Mang\nTuma kum nih lai-in Zonet sungah “Mangkang Kumpite ong khan ciangin Pu Hau Cin Khup Ukpi-in koih a, Siahtung Siahphei kaaisak hi,” ci-in a ki-at lai khat ka sim kha ngei hi. Hih thu tawh kizomin I teltheih kim ding, ka telgennop khat om hi. Mangkang Kumpite in, mi om muang khat, (Hau Cin Khup) samin siahtung siahphei kaaisak hi loin amau (Mangkang Kumpi) ong khan ciangin, amau ong khan ma le ong khan hun laitaka a vaihawm, a ukte sung pan, a suan a khak, a luah ding mi a kan uh ciangin Pu Hau Cin Khup mu a, amah pen a beh Sukte na hi kha hi. Read More...\nLai at dan siamlo pipi aa, TEDIM KHUAPI AH cih thulu tawh ka theih\nsunsun lai ka at te hong simsak a, tha hong piate khempeuh tungah\nlungdam hong ko ing.\nTEDIM KHUAPI AH – khua hun tawmtawm hong kikhel in, a vot pan zong\ndamdamin hong lum pian hi. Nitak nai khat khit khawng hi leh tansawm\nlaivuan huihkhi hong langin, tansawm laivuan dingte bang kiphawktuam\nTEDIM KHUAPI AH – nung a ka helsa hita leh EBC khawmpi a dingin bawda\ntual ah, state kilam pen hoih mahmah dingin lam et huai hi. Read More\nZomi Vuanzi ding\nKawlgam Union Election Commission te sap na tawh UNA party teng\ntuni Feb23,2015 zingsang 9:30 hun in MPC huang sung a UEC zum ah\nChairman U Tin Aye(UEC) tawh ka ki mu khawm thei hi.UNA pan U Khun\nTun Oo(SNLD),U Aye Tha Aung(ANP),Maan Thein Swe(KNP),Min Kyaw\nWin(MNP),CC Naw Ja(KNCD),U Moe Ze(Kayan party),Pu Zam Za Mung\n(ZCD) te va ki hel thei hi. Simbeh..\nAmerican Kumpi Barack Obama\nAmerican gambup ading tulaitak hunin sumzuak/ paizuak nalam tawh kisai haksatna hun saupi khengval thamlo gentheih liangvaih leh kitaang cinlahna/ kitangsap, kitavaih leh haksat pen hun i hong suhsiatna teng khempeuh mah kinusia khin ta zong ahi hi.\nHakha ah singlamteh vai ZNC Pu Gin Kam\nHaka sing lam teh vai\nanni nitak in Badola pak huan ah ih sanggam te mi 200 in Khuai mei vak in thu ngetna tawh lungkim lohna Lak uhi.\nA 64 Veina Miss Universe Kidemna Kawlgam\nA 64 Veina Miss Universe Kidemna Kawlgam In Inteek Sem Ding.\nTukum aa aki bawl A 63 vei na Leitungbup Miss Universe,nu-ngak siangtho leh melhoih kidemna pen Miami Khuapi,Florida State, USA gam ah kibawl a,tua kiden na sung ah Lei tungbup gam 200 val a om lak pan gam 80 kihel thei in,nu-ngak siangtho leh melhoih 88 bang kihel thei uhhi.


url: =Malaysia gamsungah GrabCar aki zattheihna khuapi 4 kibehlap ~ ZD :: ZOMI DAILY\nposted on 16 March 2017 at 1:17 pm Lomkholna: Malaysia, News, Sawltak, World\nMalaysia gamsung ah GrabCar aomzawh adangdang Taxi Service te kizang nawnlo in, GrabCar vive kilimzat mahmah hi. GrabCar te’nzong nasep khanbeh uh a, Malaysia gamsung ah khuapi 4 sungah GrabCar ki zangtheiding ci’n Service khanbeh uhhi.\nMalaysia gamsung ah GrabCar akizattheih nadingin akibehlap khuapi 4 tepen Ipoh, Kuantan, Kuching leh Seremban City te ahihi. Abeisa in Malaysia gamsung aom khuapi 5 sungbek ah GrabCar akizangthei hi a, tu’n Cities 4 kibehlap ahih manin, Cities 9 ah aki zangtheiding hita hi.\nZanni in GrabCar Company panin tangkona aneihkhiat kawm un, GrabCar ii ngimna ahi khuasungah mikhempeuh adingin kikawmna Transportation zatnuamsakding cih a ngimna uhzong pulakkik uhhi.\nIpoh, Kuantan, Kuching leh Seremban City sungteng ah March 15 ni akipan GrabCar ki zangtheita hi ci’n Grab Malaysia Country Head Sean Goh in pulakkhiatna neikhia hi.\nAbeisa in GrabCar pen Klang Valley, Penang, Johor Baru, Malacca, Kota Kinabalu cih Cities 5 sungbek ah aki zangthei ahihi.\nMalaysia Country Head Sean Goh in agenbehna ah hih aki khanbeh khuapi 4 te ahzong akizangzangsa GrabCar Service temahtawh kibangin Safety Aspects pen limtak in ki hanciam hi. GrabCar Driver te ii Background hoihtak in Checking kibawlden hi. Tuaban ah Drivers leh Passengers te adingin “Group Accident Insurance” Policy zong kibawlsak hi ci’n genkhia hi.\nRelated: GrabCar nazat veve, GrabShare tawh Booking lecin sumbei 30% phatuamding ~ ZD\nGrabCar pen aki zattheihna khua akibehlapna lopna in tua khua 4 tengah zattheihding Promotion zong tangkona nei uhhi. March 15 panin 31 kikalsung GrabCar Booking nabawl ciangin “HIGRAB5” cih Promo Code nazatleh RM5 hongkhiamding (Discount) uhhi. Hih Promo Code “HIGRAB5” pen mikhatin 10 veiciang ki zangtheiding cih kiza hi. ZD Sawltak #zomidaily\nPrevious: Christian Hymn te’ tangthu: Tanglai Pate’ Upna\nNext: Kim Jong Nam thahna vaitawh North Korea gammi 4 te Interpol Red Notice kipia ~ ZD


url: =70-1h kiss~A-level in Ampthill\nHi Guys...?? I suggest a good time together either one hour or one night. I'm 5'7, with busty 36DD (...) Ampthill\nAmpthill NEW in Town Slim & Sexy


url: =Leitung thumna panin minam aa ding ~ Thang Siangh :: ZOMI DAILY\nposted on 10 August 2016 at 11:01 pm UTC+9:30 Lomkholna: Article, Thangsiangh\nPhuluum phulnang a petlet leikha :: LEITUNG THUMNA panin LEITUNG KHATNA tun ding ollo hi. Zomite sungah mitkeuh khuamu thei masa Pasian naseem tuucing icihte ahi hi. A taltang tawh phu-in gamdang paimasa amaute mah ahi hi. Phuluum phul nang leikha’n petlet acih bangin a petlet masate ahi hi. Apha a bawlzolo a om hangin a tamzaw in, amau pawlpi bek thamlo-in Zomi bup hamphatna ahi, Pilna-Saang lianpipi hong uh hi.\nTuazah nangawn pawlkhatte in ahoihlam leh azaizaw-in enlo-in “tuute taisan, lonona zuan,” ci-in zahpih uh hi. Tua ngaihsutna pen muhnatoi cilel ni. Mimal in aphuut masak lohin mipi in khuavak muzo lo hi.\nUSA katun cilin hong it mimuanhuai pawlkhat in lai hong khak uh hi. “Hong ciah in, i gamah Pasian nasep ding tam hi,Jesu hong kumta ding hi” ci-in hong taibawl piansim nong uh hi. A sawtlo-in tua mite mah in, ” katate sangkah nang sum, biakinn lam nang sum, crusade bawl nang sum” ci-in huhna hong ngen uh hi.\nPasian upluatman leh gam leh minam itluat manin gampua pailo ding, cihmawk pen hong toilua deuh sam hi. A kiseeklo siikpeek tawh sing i phuk sangin heihiam mahmah tawh phuk leng nopzaw hi. Hei tangkhat tawh i phuk sangin singphukna set zang leng nopzaw hi. Pasian nasep zong sum omlo-in kiseem theilona mun om hi. Pilna tawh a seemte in zaitakin naseemzo uh hi. Leitung aading i seem zongin pilna kisam hi. Lungdamnathu nasepna ding pilna kisam hi. Sum leh pai zonna dingin pilna kisam hi. Ih minambup pilna khuavak hong musak masa Biakna Siate pahtawi siam phot ni.\nMuvanlai kha tawh\nGamdang puapial zote talzol zaw itheih ciangin Zomi khekhaizo khempeuh kipanin phutzawhna zuanin atultulin kipaikhia hi. Ih phawk vanglak ciangin khaktan zawhin omlo leuleu hi. Zogamah mi omlo zah hiphial ta hi. Ih gam ih leitang tungah genthei lua ihihmanin Pasian in hong nusia lo hi. Hong keem ding leitung kumpi thuneite hong sawl hi. Democracy gam Humanright omna mun hong zuatpih hi. Tua pen eitha leh ei pilna hilo hi. Pasian in Muvanlaikha tawh hong lenpih ahi hi. Ih tunna gamte pen leitungah gamnuam gamhau penpente ahi hi. Canaangam luah ihi hi.\nMapan bangci lak ding\nDeihteel theihnamun kitung hi. Bang teel ding ihiam? Bangtawh kipan ding ihiam? Ei Zomite pen Society kiciantak zong kineizo lo hi. A tuamtuamin ektak bangin kitakkawikawi hi. Lawngkhatin ki-awnglo-in mipum omzahzah eimun ciatah ki-awng hi. Hi khempeuh pen Pilna-khuamuhna tawphah tawmluatman ahi hi. Ih tawphah background neilo lua ihihmanin, Europe Phd khat leh Zomi Phd khat ciatciat phylosophy kikhailua kikim cih om theilo hi.\nZomite i taangsap lianpen PILNA ahi hi.\nKawlkumpi in hentonsa-in hong koih hi. Tu-in leitung gamlian gamhau pen munah Topa in hong kha hi. Ih sepnop khempeuh teeltheih ahi hi. Mikhempeuh aading kongpi honsa-in kikoih hi. Khangno hun neilai khempeuh in, PILNA mah hong phultaitai le ucin kadeih hi. Gam leh Minam domna dingin a kisamlo omlo ahizongin, Politic mipil gam makai nuamte in, Law Science kisam hi. Tua bang tampi ih om keileh, i kipawlna khatpeuh, politicalmovement khatpeuh khauhpai ngeilo ding hi. Buhkung bangbek hiding hi.\nKa omna khua pen Columbia, MO sung ahi hi. Khuaneu kici a, ahizongin Mandalay cia pha lahlo hi. Domestic Airport pen Yangon sangin lianzaw hoihzaw pek hi. Nikhat motor accident in zum katung hi. Lai-at khat in, Attorney nadeih hiam, ci’n hong dong hi. Attorey-Lawzers bebek -500 om nadeih tel in hong ci hi. Kawlgam lungtang puak tawh, thukhat kadong hi. ” Attorney hizah nasep ding om hiam? kacih ciangin, ” Private Business mihau ngentang hi” hong ci hi. Lokho om, Construction Company nei om, sa-licence nei om, attorney nasep pen sidejob khat nahi bek mawk hi. American te a pilmah ding hi e maw! cih simloh.\nLaibu khat hong lotziau a, ka-et ciangin Attorney address bebek, amau line ciattawh na-om menman hi.\nAttorney – Accidents\nAttorney – Collection\nAttorney – Computer law\nAttorney – Criminal law\nAttorney – Divorce Attorney, DWI, DUI, OWI.\nAttorney – Elder Law\nAttorney – Employment (Discrimination, Estate, Planning & Administration, HealthCare & Hospital law, Inviromental law, Insurance law)\nAttorney – Immigration & Naturalization\nAttorney – Railroad\nAttorney – Social\nAttorney – Taxation\nAttorney – Trial Practice\nAttorney – Veterans\nAttorney – Workers\nAttorney – Wrongful Death\nDepartment khatah lawyers bebek asawm tampi a na-om ahi hi. “USA IS THE LAND OF LAW ” kici leitung in abatzawh ding dinmun hinawnlo hi. Ei Zomi te zong Laws mipil tampi kisam hi. ” Tua mite sepkhop ding omhiam,” ci-a kadot pen kahai luat lamtak hong kidawk lua banah ih kawlgambup dinmun hong kilanglua ahihmanin kazum peuhmah hi. Khangno gam leh minam a khual na om uleh UPADI lam hanciam un. Nainganzi mipil ki-omlo hi. Thang Siangh\nPrevious: Baghdad khuasung aom zato khat meikang, naungek suakcil 11 si\nNext: Zosuante Mainawt ~ Dr. Sanga R. Laingek\nUNHCR te zangin Topa’n Zomi te lamsang\nZAM Thupuak :: 11 January 2015 (UN CDU tawh kimuhna)\n“Nu” le Nunnuam ~ Rev. Fr. Damian Dal\nUS gamsung khualzinna pawlkhat – 40